
Sfântul sfinţit mucenic Clement, episcopul Ancirei şi Sfântul 

Sfântul Clement era din Ancira Galatiei şi s-a născut din tată păgân şi din mamă 
creştină, Sofia. A intrat în mănăstire la vârsta de 12 ani, iar pentru viaţa sa 
înţeleaptă a fost hirotonit arhiereu la 20 de ani. Fericitul şi minunatul Clement a 
trăit în mucenicie mai toată viaţa lui pământească. Timp de douăzeci şi opt de ani, 
s-a luptat şi s-a nevoit împotriva tiranilor neavând niciodată vreme slobodă, nici 
răgaz, nici întrerupere şi pace în anumite zile. De către Clement, care pro-povăduia 
pe Hristos la Roma, a fost botezat fericitul Agatanghel, roman de neam. Rezistând 
tuturor supliciilor, Sfinţii Clement şi Agatanghel au primit mucenicia prin tăierea 

capetelor. Un soldat din Ancira îi taie capul Sfântului Clement pe când, ca episcop, 
slujea dumnezeiasca Liturghie. 

Evanghelia şi Apostolul zilei 





23. Și pe când mergea EI într-o sâmbătă prin semănături, ucenicii Lui, în 
drumul lor, au început să smulgă spice. 
24. Și fariseii li ziceau: Vezi, de ce fac sâmbăta ce nu se cuvine? 

25. Și lisus le-a răspuns: Au niciodată n-aţi citit ce a făcut David, când a avut 
nevoie şi a flămânzit, el şi cei ce erau cu el? 

26. Cum a intrat în casa lui Dumnezeu, în zilele lui Abiatar arhiereul şi a 
mâncat pâinile punerii înainte, pe care nu se cuvenea să le mănânce decât 
numai preoții şi a dat şi celor ce erau cu el? 

27, Şi le zicea lor: Sâmbăta a fost făcut pentru om, iar nu omul pentru sâmbătă. 
28. Astfel că Fiul Omului este domn şi al sâmbetei. 


I. Şi iarăşi a intrat în sinagogă. Și era acolo un om având mâna uscată. 

2. Şi Îl pândeau pe lisus să vadă dacă îl va vindeca sâmbăta, ca să-L 
învinuiască. 

3. Şi a zis omului care avea mâna uscată: Ridică-te în mijloc! 

4, Şi a zis lor: Se cuvine, sâmbăta, a face bine sau a face rău, a mântui un suflet 
sau a-l pierde? Dar ei tăceau; 

5. Și privindu-i pe ei cu mânie şi întristându-Se de învârtoşarea inimii lor, a zis 
omului: Întinde mâna ta! Şi a întins-o şi mâna lui s-a făcut sănătoasă. 


Apostol 





20. Cât despre noi, cetatea noastră este în ceruri, de unde şi aşteptăm Mântuitor, 
pe Domnul lisus Hristos, 

21. Care va schimba la înfăţişare trupul smereniei noastre ca să fie asemenea 
trupului slavei Sale, lucrând cu puterea ce are de a-Şi supune Sieşi toate. 

1. Deci, fraţii mei iubiţi şi mult doriţi, bucuria şi cununa mea, aşa Să Staţi întru 
Domnul, iubiții mei. 

2. Rog pe Evodia şi rog pe Sintihi să aibă aceleaşi gânduri în Domnul. 

3. Încă te rog şi pe tine, credinciosule Sizig, ajută-le lor, ca pe unele care au 
luptat pentru Evanghelie, împreună cu mine şi cu Clement şi cu ceilalți 
împreună lucrători cu mine, ale căror nume sunt scrise în cartea vieții. 

În această lună (ianuarie), ziua a douăzeci şi treia - Sfântul sfinţitul mucenic 
Clâment, episcopul Anghirei şi Sfântul mucenic Agatanghel (Minei) 





La Vecernie 


La Doamne strigat-am..., Stihirile pe 6, glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Viţă Viei celei de taină săpată cu lucrare de taină te-ai arătat, că cu durerile pus- 
tniciei fiind tăiat, părinte, şi cu sabia tiraniei adunat, vinul umilinţei ne-ai plinit 
nouă. De care acum toţi săturându-ne, cu credinţă prăznuim prea sfântă pomenirea 
ta, prea fericite. 


Când cele preoţeşti ai lucrat, jertfa cea înfricoşată şi prea desăvârşită şi mai presus 
de lume, atunci te-ai adus cu lucrare de preoţie lucrat şi sângele tău, prea înțelepte, 
prea cu sârguitoare inimă, l-ai amestecat cu sângele Stăpânului tău, cu care tu fiind 
stropit fericite, tot curat te-ai arătat, tot prea sfinţit, de Dumnezeu grăitorule. 


Junghiind pe Mielul lui Dumnezeu, care curăţeşte păcatele lumii, şi stricăciunea şi 
moartea o a pierdut, ca o jertfă fără prihană te-ai junghiat, de Dumnezeu înţelepțite, 
pătimitor făcându-te fericite, prin asemănarea morţii celei purtătoare de viaţă. lar 
acum ai dobândit Împărăţia Lui, vrednicule de fericire. 

Alte Stihiri ale Sfântului mucenic Agatanghel, glas 4: 
Podobie: Ca pe un viteaz... 


Clement cel prea ales te-a avut pe tine împreună călător, şi împreună pătimitor, cu 
bune vestiri, cu care împreună ţi-ai săvârşit călătoriile cele dumnezeieşti, zdrun- 
cinându-te şi chinuindu-te cu tot felul de munci, Agatanghele, până ce făcându-te 
desăvârşit încununat, te-ai mutat către cele de sus, ca să te veseleşti pururea îm- 
preună cu îngerii. 


Și cu zgârieturi şuvițându-te, şi de foc topindu-te, şi cu făclii de pretutindenea 
arzându-te, şi pe grătar întinzându-te, şi ca o pâine curată cocându-te pe jăratec, 
înțelepte Agatanghele, te-ai adus mesei celei cereşti, rugându-te, ca să se mântu- 
iască de toată munca, cei ce cu credinţă te cinstesc pe tine. 


Bătăi ai răbdat, şi pe lemn întinzându-te ai suferit vitejeşte sfâşieturile, şi la sfâr- 
şitul chinurilor tale tăindu-ţi-se capul înțelepte Agatanghele, cu pătimirile sângelui 
tău ai adăpat toată cinstita Biserică, care laudă vitejiuile tale cele luminate, lauda 
mucenicilor mult pătimitorule. 


Slavă..., glas 8 


Înconjurarea vremilor cea împătrită, de Dumnezeu chematule, de şapte ori îndoit, 
bătut, strujit, schimbând cetăţi şi ţări, răstignit fund pentru Hristos. Dar nici focul, 
nici sabia, nici rănile, tăria sufletului tău nu o a dezlegat. Şi ai pierdut virtutea dia- 
volilor, sfințite mucenice Clemente. Pentru aceasta roagă-te lui Hristos Dumnezeu, 
să se mântuiască sufletele noastre. 


Și acum..., a Născătoarei 

Podobie: Mucenicii Tăi Doamne... 

Mântuieşte-mă pe mine prea curată din ispite şi din nevoi, şi din amestecările pati- 
milor, şi de dosădirile dracilor, de Dumnezeu Născătoare, ca ceea ce ai adâncul mi- 
lostivirii, şi te-ai arătat Stăpână solitoare de mântuire, născând pe milostivul Dum- 


nezeu, Unul prea-Îndurat, şi mult-Milostiv. 


A Crucii, a Născătoarei, asemenea 

Nu pot Fiule să Te văd pe lemn adormit pe Tine, Cel ce dai deşteptare tuturor, ca 
celor adormiţi de demult cu rodul de somnul cel de pierzare al neascultării, să le 
dai deşteptare dumnezeiască şi mântuire, Fecioara grăia tânguindu-se, pe care o 
slăvim. 


Stihoavna Octoihului 
Slavă... glas 1, a lui Anatolie 


Pe minunatul între preoți, pe mucenicul Clement, cercarea muncilor cea în lungă 
vreme, l-a învrednicit a dobândi desfătarea bunătăţilor celor de-a pururea. Şi s-a 
îmbogăţit cu cele dumnezeieşti, cel ce cu pilda sa a îndemnat pe mulți spre lupte, şi 
a supus trupul, a cugeta mai presus de moarte. Către care credincioşii să strigăm: 
mare mucenice slăvite, cu rugăciunile tale cele către Hristos, dezleagă împotrivirile 
cele de peste ani ale patimilor noastre, şi ne scapă de cele cumplite, pe cei ce te 
lăudăm pe tine. 


Și acum..., a Născătoarei 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Cu proorocii să lăudăm pe Fecioara pe ceea ce este năstrapă de aur, a manei, pe ru- 
gul cel nears şi masă, şi scaun, sfeşnic de aur, care are luminare, munte netăiat, şi 
sicriu al sfinţeniei, şi uşă dumnezeiască. 


A Crucii, a Născătoarei 


Stând lângă Crucea Fiului şi Dumnezeului tău, şi văzând îndelungă răbdarea Lui, 
plângând ai grăit Maică prea curată: Vai mie Fiule prea dulce! Ce pătimeşti acestea 
cu nedreptate, Cuvinte al lui Dumnezeu? Ca să mântuieşti pe om. 


Troparul, glas 4: Viaţă de sfinţenie, şi stâlpare de chinuire, floare prea sfinţită, şi 
rod de Dumnezeu dat credincioşilor, prea sfinţite, pururea înflorind te-ai dăruit. Ci 
ca cela ce ai fost împreună cu mucenicii pătimitor, şi cu ierarhii împreună pe scaun 
şezător; roagă-te lui Hristos Dumnezeu, să se mântuiască sufletele noastre. 


Slavă..., Și acum..., al Născătoarei 

La Utrenie 
Canoanele din Octoih unul, şi ale sfinților două pe 8. 
Canonul Sfântului Clement 
facere a lui Teofan 
Cântarea 1-a, glas 6 


Irmos: Ca pe uscat umblând Israil, cu urmele prin adânc, pe gonaciul Faraon vă- 
zându-l înecat, a strigat: Lui Dumnezeu cântare de biruinţă să-i cântăm. 


Cu cetele cele din înălțime ca un preot şi ca un mucenic slăvit, stând înaintea lui 
Hristos, cu dinadinsul roagă-L, să dobândească strălucirea ta, cei ce te laudă pe ti- 


ne. 


Intinse lupte pe pământ săvârşind cuvioase, te-ai învrednicit a lua cununa Imp- 
ărăției Cerului, şi viaţă veşnică şi nestricată. 


Mântuit fund cu patima Celui fără patimă, prin patimă, te-ai sârguit a alerga către 
Dânsul, făcându-te următor la arătare patimilor Lui, împreună locuitorule cu în- 
geriil. 
A Născătoarei 
Împodobită fiind cu frumuseţea faptelor bune, Maica lui Dumnezeu prea curată, pe 
Dumnezeu cel adevărat Făcătorul de bine L-ai zămislit nouă, Cel ce izvorăşte 
izvorul bunătăţilor. 
Alt Canon, al mucenicului Agatanghel 
facere a lui losif 


Cântarea 1-a, glas 8 


Irmos: Cel ce ai bătut Egiptul şi pe tiranul Faraon l-ai afundat în mare, mântuit-ai 
pe popor din robie, pe cel ce cânta cu Moise cântare de biruinţă, că Te-ai proslăvit. 

Pe lăudatul între mucenici, pe lauda pătimitorilor, pe cel cu nume de înger, care s-a 
făcut şi cu fapta, astăzi să-l cinstim cu bucurie, şi cu credinţă să-l fericim. 


Invrednicitu-te-ai mărite cinstei mucenicilor, văzând pe sfințitul Clement străduin- 
du-se cu mare îndrăzneală la Roma, cu care împreună adunându-ne, cu credinţă te 
cinstim. 
Slavă... 
Omorându-te pentru întreaga lume, prea fericite, ai alergat în privelişte, propovă- 
duind omorârea Dătătorului de viaţă, şi răbdând chinuri, acum te-ai învrednicit 
vieţii celei neschimbate. 
Și acum..., a Născătoarei 
Născut-ai Fecioară pe Domnul, care S-a întrupat pentru negrăita milostivire. De 
care dorind Agatanghel, s-a lepădat de trup, chinuindu-se minunat, cu care îm- 
preună te lăudăm. 

Canonul Sfântului Clement 


Cântarea a 3-a 


Irmos: Nu este sfânt precum Tu, Doamne Dumnezeul meu, care ai înălţat cornul 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Roduri frumoase ai adus, mlădiţă Viţei celei purtătoare de viaţă făcându-te, şi ace- 
steia cu muceniceşti străluciri împodobindu-le, Mântuitorului tuturor le-ai sfințit. 


Lui Pavel te-ai arătat următor, toată lumea alergând, prea fericite, cu Botezul cel de 
Dumnezeu lucrat şi cu sângele stropirii a mărturisiri tale sfințind. 


A Născătoarei 
Nu este fără prihană precum tu prea curată Născătoare de Dumnezeu, că pe Unul 
din veac, pe Dumnezeu cel adevărat şi Făcătorul tuturor, pe Dumnezeu Cuvântul, 


mai presus de cuvânt L-ai născut. 


Alt Canon, al mucenicului Agatanghel 

Cântarea a 3-a 

Irmos: Întăritu-s-a inima mea... 

Ostenelile tale cele nemărginite îţi laud, prea fericite, zdruncinăturile şi chinurile 
cele multe, bărbăția, sfâşierile şi moartea, prin care te-ai învrednicit vieţii Aga- 


tanghele. 


După nenumărate chinuri şi dureri, după bătăi şi şuviţări, purtătorule de chinuri, în 
mare te-ai dat ca să te îneci, mărite, din care Ziditorul tuturor pe tine te-a mântuit. 


Slavă... 


Arzându-ţi-se trupul, voiniceşte şi bărbăteşte viteazule mucenice ai răbdat arsurile 
piroanelor, primind de sus roua răbdării, Agatanghele. 


Și acum..., a Născătoarei 


O, taină minunată! In ce chip Fecioara s-a arătat mai desfătată decât cerurile? Ză- 
mislind în pântece pe Cel necuprins, încăpându-L fără strâmtorare. 


Irmosul: Intăritu-s-a inima mea întru Domnul, înălțatu-s-a cornul meu întru Dum- 
nezeul meu, că nu este sfânt afară de Tine Doamne. 


Sedealna, glas 4: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Cu cosorul muceniciei adevărat tăindu-te înțelepte ierarhe, ca o vie roditoare, ai 
înflorit struguri copţi, şi curgând must de cunoştinţă dumnezeiască, şi de muce- 
nicie, părinte. Din care fiecine împărtăşindu-se, tot credinciosul îşi îndulceşte sim- 
țirile sufletului. 


Slavă..., glas acelaşi 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea ne-apropiată. 

Ca pe unul ce te-ai făcut bun vestitor, cu luminări date de Dumnezeu, lăudându-te 
cu credinţă, săvârşim pomenirea ta, lauda mucenicilor, înțelepte Agatanghele. 


Și acum..., a Născătoarei, asemenea 


Folositoare nebiruită celor scârbiţi, şi solitoare gata celor fără ajutor întru necazuri, 
scapă-mă din nevoi, nu mă trece, ceea ce eşti ajutătoarea tuturor. 


A Crucii, a Născătoarei, asemenea 


Văzând spânzurat pe lemn pe Fiul tău prea curată Fecioară, rupându-ţi-se cele din- 
lăuntru, ca o Maică strigai: Vai mie! Cum ai apus Lumina mea, cea fără de ani ? 


Canonul Sfântului Clement 
Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând: Din cuget curat întru Domnul prăznuind. 


Alergând împrejur tot pământul, ai întins viţa luptelor, izvorând bucuria cea prin 
pătimire, şi dulceaţa bunei miresme, răbdătorule de patimi, prea fericite. 


Văzând în grădina patimii tale, mănunchi florilor tale, prea fericite, bucurându-ne 
secerăm, şi cu mărite minuni simţirile le umplem de veselie. 


Fiul zilei te-ai făcut, minunate şi al luminii celei neînserate, neîncetat fiind strălucit 
de Lumina cea cu trei Luminători şi de luminarea propovăduirii. 


A Născătoarei 


Marie prea curată, lăcaş curăției, încăpător de dumnezeiasca veselie fiind, spurcă- 
ciunea şi întinăciunea sufletului meu pierde-o. 


Alt Canon, al mucenicului Agatanghel 
Cântarea a 4-a 


Irmos: Auzit-am, Dumnezeule, auzul Tău şi m-am temut; înţeles-am lucrurile 'Ta- 
le, grăia proorocul şi am proslăvit puterea Ta. 

Suferind chinuri cu multe feluri de dureri, viteazule mucenice, şi bucurându-te 
împreună cu dumnezeiescul Clement, ai sfinţit tot pământul cu curgerile sângelui, 
de Dumnezeu cugetătorule Agatanghele. 


Spânzuratu-te-ai pe lemn ca şi Hristos, şi ţi s-a zgâriat coastele cu fier, slăvite, 
spăimântând cu răbdarea pe toţi, înțelepte Agatanghele. 


Slavă... 


Slăvind pe Hristos purtătorii de chinuri, locuiau în pază, ca nişte păzitori porun- 
cilor dumnezeieşti Clement, cel prea ales şi Agatanghel, pururea pomenitul. 


Și acum..., a Născătoarei 
Fericimu-te pe tine pururea Născătoare de Dumnezeu, binecuvântată, prin care ne- 
am învrednicit slavei, şi Raiul cel dintâi, care l-am pierdut, iarăşi l-am câştigat de 
iznoavă. 

Canonul Sfântului Clement 
Cântarea a 5-a 
Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste, mă rog luminează-le ca să Te vadă Cuvinte al lui Dumnezeu, pe Tine 


adevăratul Dumnezeu, pe cela ce chemi din negura greşelilor. 


Răni de mulţi ani, şi prea îndelungate, răbdând prea înțelepte, mult pătimitor te-ai 
făcut, iară acum dulceaţă a nestricatei fericiri, care rămâne în veci, o ai moştenit. 


Credinţa ca o ancoră tare, şi nădejdea şi dragostea, temelie punând, cinstitei Treimi 
pe tine te-ai pus Biserică sfințită, părinte prea fericite. 


Perechea cea prea luminată de Dumnezeu împodobită, s-a nevoit în privelişte 
pătimirii, luând veşnică viaţă, împreună cu îngerii săltează şi se bucură. 


A Născătoarei 


Vrând să mântuiască din stricăciune firea omenească cea stricată Ziditorul şi 
Domnul în pântece curăţit, şi cu Sfântul Duh sălăşluindu-Se, negrăit S-a închipuit. 

Alt Canon, al mucenicului Agatanghel 
Cântarea a 5-a 
Irmos: Să-mi Răsari mie, Doamne, lumina poruncilor Tale, că la Tine, Hristoase, 
aleargă duhul meu şi Te laudă pe Tine, că Tu eşti Dumnezeul nostru şi la Tine am 


scăpat, Împăratul păcii. 


Înfierbântându-vă de jăratecele dragostei Făcătorului tuturor, v-aţi băgat în var 
înfierbântat, mucenicilor buni biruitor. 


Podoabă prea frumoasă v-aţi arătat pătimitorilor, luându-vi-se pielea trupului, nebi- 
ruiților mucenici. 


Slavă... 


Întinzându-te pe grătar, şi frigându-te pe jăratec, Agatanghele, ai spăimântat pe în- 
geri, văzându-ţi muceniciile. 


Și acum..., a Născătoarei 


Arată-te cea neispitită de nuntă, scăpându-ne pe noi pe toţi de supărări, şi de pri- 
mejdii, şi de scârbe, pe cei ce cu dragoste te lăudăm. 


Canonul Sfântului Clement 
Cântarea a 6-a 


Irmos: Marea vieţii văzându-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viața mea mult-Milostive. 


După lege pătimind, cununi din mâna Stăpânului ai luat, împărțirea a multe feluri 
de daruri, şi dar de tămăduiri; şi a vindeca bolile credincioşilor. 


Viaţă dumnezeiască, zăbovire întru nevoinţe, lungire în răni, încununare de taină a 
bunei cuviinţe, şi stema frumuseţii, şi haina nestricăciunii ţi-a fost ţie. 


A Născătoarei 

Preacurată Stăpână, ceea ce ai născut pe cârmaciul pământenilor, pe Domnul, 
nestatornicia patimilor mele, şi cumplita tulburare potoleşte-o, şi dă linişte inimii 
mele. 

Alt Canon, al mucenicului Agatanghel 
Cântarea a 6-a 
Irmos: Întru noianul vieţii... 
Laudă de mulţumire ai adus lui Dumnezeu, cugetătorule de Dumnezeu, mucenice, 
băgându-te în cuptor ca tinerii cei robiți odinioară, şi primind rouă din Cer, Aga- 


tanghele. 


Cu bunele vestiri cele prin îngeri, întărindu-ţi gândul, ai suferit prea lesne chi- 
nurile, şi durerile, ca şi cum ar fi pătimit altul, Agatanghele cel cu gând vitejesc. 


Slavă... 

Sfințită perechea voastră înţelepților, văzându-o amăgitorul, v-a chinuit în le- 
gături, şi v-a zdruncinat cu munci, şi v-a închis în temnițe, dar a rămas de râs la 
împotrivirea voastră cea nestrămutată. 

Și acum..., a Născătoarei 

Mântuieşte-mă prea curată de lenevirile somnului celui aducător de moarte, şi mă 
întăreşte Stăpână a priveghea spre laude dumnezeieşti, şi spre fapte bune, ca cu 
dragoste să te măresc. 

Irmosul: Prin noianul vieții pentru faptele mele, m-am pogorât în iad; ci ca lona 
din chit, aşa strig: Fiule şi Cuvinte al lui Dumnezeu, scoate-mă dintru adâncul 
răutăţilor, rogu-mă. 


Condac, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 

Cinstită viţă din via lui Hristos te-ai făcut prea lăudate Clemente, mult pătimitor 
arătându-te; cu cel ce împreună cu tine a pătimit, ai strigat: Tu eşti Hristoase lumi- 
nata bucurie a mucenicilor. 


Icos: Pe cel din pruncie cu lapte hrănit cu sfinţenie, pe stâlparea viței Împăratului 
Hristos, întru cântări să-l cinstim cu credinţă; că acesta adevărat cu veselie şi cu 
podoabă s-a arătat cinstit, în munci şi în patimi nemişcat, în preoție închipuit 
ierarh, şi părtaş dumnezeieştii împărăţii. Căci capiştile idoleşti, şi mânia tiranilor 
întru nimic socotindu-o, în privelişte cu bucurie pe Unul Mântuitorul mărturisind, a 
strigat: Tu eşti Hristoase luminată bucurie a mucenicilor. 


Sinaxar 


În această lună, în ziua a douăzeci şi treia, Pomenirea Sfântului sfinţitului 
mucenic Clement, episcopul Anghirei şi Sfântul mucenic Agatanghel. 


Stih: Din sângiurile lui Clement şi ale lui Agatanghel ce s-au vărsat 
Gura sabiei celei însetate de sângiuri s-a adăpat, 

Tăiaţi aţi fost în a douăzeci şi trei de zile 

Clemente şi Agatanghele. 


Fericitul acesta şi minunatul Clement, mai în toată viaţa aceasta omenească a 
petrecut cu mucenicie, de vreme ce s-a luptat şi s-a nevoit împotriva tiranilor 
douăzeci şi opt de ani; neavând niciodată vreme liniştită la mijloc, nici răsuflare, şi 
pace vreodată din poruncă, la zile orânduite, precum este obicei a se face la cei ce 
dau război; şi la o parte la alta, ca iarăşi să poată cădea unii peste alţii cu oarecare 
putere şi căldură; ci războaiele şi luptele lui erau iuți şi necurmate. Cât nu era a se 
mira cineva mai mult de vremea în care suferea el, ca şi cum ar fi pătimit altul, au 
de mulţimea muncilor, ce-i aducea, ci mai vârtos putea să se mire şi de una şi de 
alta. Că trecând prin tot felul de munci, şi făcându-se privelişte tuturor tiranilor ce 
erau atuncea, şi mai în toată lumea, şi minunând şi pe îngeri cu răbdarea lui, întru 
acest chip a luat cununa slavei. 


Deci era sfântul acesta din Anghira Galatiei, din tată elin, şi maică credincioasă, 
anume Sofia. Şi a intrat în viaţa călugărească de doisprezece ani; iar când a fost de 
douăzeci de ani, s-a făcut arhiereu, şi s-a nevoit pe vremea a doi împărați: a lui 
Dioclețian şi Maximian, şi a nouă boieri şi ighemoni (cari sunt aceştia): Dometian, 
Agripin, Cumvrichie, Dometie, Saverdot, Maxim, Afrodisie, Lucie şi Alexandru. 
Iar fericitul Agatanghel era roman de neam. 


Ar Dr De De De de De Dr Dr De De De De Dr Dr De de De de de dr dr Ar A 


Xp XP XP 3 ID e e 30 3 3 2 2 E 2 E 30 E IE IE De DE DP E 0 IE E E XX 


De De de De Ar e De De De Dr De Dr De de De De e De Dr Dr De de de dr dr d 


PP XP XP 3 ID E 30 E 3 2 2 2 2 E 30 E IE IE 2 E DP E XX 


Deci după ce se omorâră sfinţii ce erau la Roma cu Sfântul Clement, din care era 
unul şi acesta, şi mai întâi decât alții a mers, de s-a botezat de Sfântul Clement, şi 
fugind întru acea vreme ce era să taie pe cei ce erau cu dânsul la închisoare, când 
vrea să ia slugile lui Maximian pe Clement, să-l bage în corabie să-l ducă la 
Nicomidia, apucând acesta mai înainte, a intrat în corabie, şi aştepta pe Clement, şi 
după ce veni şi el, şi-l văzu căzându-i la picioare, se bucura, şi se păru întoarcerea 
şi pocăinţa lui ca venirea unui bun înger. Şi se nevoia cu dânsul, până sosiră la 
Anghira, şi stătură înaintea lui Lucie, şi acolo tăindu-i-se capul din porunca lui 
Lucie, împreună cu alţi bărbaţi şi femei şi copii, ce erau cu dânsul şi crezuse în 
Hristos, se duse spre cereştile lăcaşuri. 


lar felurile muncilor ce fericitul Clement osebit a pătimit, erau acestea: Adică 
spânzurat de un lemn şi strujit, bătut cu pietre peste obraz, şi peste gură, băgat în 
temniță, apoi legat de o roată şi bătut cu toiege, bătut cu piluge de fier peste gură, 
zdrobit la fălci, şi cu măselele scoase, ferecat în obezi şi băgat în temniţă; acestea 
deosebi sunt ale Sfântului Clement patimi. 


lar împreună cu Agatanghel, sunt acestea adică: Fură bătuţi cu vine de bou uscate, 
spânzurați de un lemn, arşi pe coaste cu făclii aprinse, daţi la fiare şi printre 
degetele mâinilor băgate ţepuşe de fier arse, şi băgaţi în varniţă, unde au stătut 
două zile, şi la umeri jupuiţi, scoţându-le curele, şi iarăşi bătuţi cu toiege, şi puşi pe 
paturi de fier arse. Aruncaţi o zi şi o noapte în cuptor de foc, strujiţi rău pe pântece. 
Aruncaţi peste ţepi tăioase şi ascuţite cumplit, ce erau înfipte jos pe pământ, de 
care se tăiară, şi se împunseră şi singur Sfântul Agatanghel a primit pe capul său 
plumb topit. Legatu-le-a şi două pietre de râşniță de grumazi amândurora, şi 
purtându-i prin tot oraşul, îi ucideau cu pietre. 


ŞI iarăşi osebit Sfântului Clement îi bătură prin urechi piroane de fier arse, şi iarăşi 
ars cu făclii, şi legat de o piatră mare, fu bătut peste obraz, şi pe cap cu bețe, şi 
luând în toate zilele câte o sută cincizeci de răni, le răbda. În cea de apoi le tăiară 
capetele amândurora, în Anghira Galatiei. 


Și se face pomenirea lor în sfânta lor mucenicie, care este de acea parte de 
Evdozie, de cea parte de Anaplo, şi în sfânta Biserică a Sfintei Irinei celei vechi şi 
a celei noi. 


Tot în această zi, prea cuviosul părintele nostru Evsevie. 


Stih: Vino către noi la cereasca veselie, 
Ingerii cei veseli zic către Evsevie. 

Tot în această zi, prea cuviosul părintele nostru Mavsima Sirul. 


Stih: Mavsima vorbind mai înainte cu limbi sirieneşti. 
Acum vorbeşte către îngeri cu limbi îngereşti. 


La cetatea Chirului cea din Antiohia, a stătut un cuvios, Mavsima cu numele, 
sirieneasca limbă vorbind; care deşii era crescut cu viaţă ţărănească şi prostatică, a 
strălucit însă cu bunătăţile. Avea numai o haină şi când se învechea, nu o lepăda; ci 
peste rupturile cele vechi, cosea alte petice, şi cu aceea îşi acoperea goliciunea 
trupului. 


Dar atâta era de osârduitor întru primirea străinilor şi săracilor, încât deschidea la 
toți uşile chiliei sale. Zic că avea două chiupuri, unul plin de grâu şi altul de 
untdelemn, din care da la toţi cei ce aveau trebuinţă, şi pururea izvora şi niciodată 
se deşertau. Căci Dumnezeu cel ce îmbogăţeşte pe toţi, care îl cheamă pe el, acesta 
precum a poruncit, vasul de apă şi de grâu şi de untdelemn al văduvei Sareptencei, 
să izvorască făină şi untdelemn, dându-i ei bogată roada seminţelor găzduirii lui 
Ilie, asemenea, zic, acesta Dumnezeu a dăruit şi la minunatul acesta şi iubitorul de 
străini Mavsima darea bunătăţilor, de o măsură cu osârdia sa. Deci bine şi cu 
cuvioşie petrecându-şi viaţa, s-a mutat către Domnul. 


Tot în această zi, pomenirea prea cuviosului părintelui nostru Salaman Siha- 
strul. 


Stih: Te duci din viaţa jos târâtoare, şi de cele de jos râvnitoare, 
Salamane înaltule cu lucrarea şi cu cuvântul, la cele veselitoare. 


Lângă marginea râului Eufratului, este un sat spre apus, cu numele Capersană, din 
care era fericitul acesta Salaman, care pentru că a iubit liniştită viaţa monahilor, 
pentru aceasta aflând în satul cel de ceea parte de rău, o mică chilie, s-a închis într- 
însa fără să-i lase uşă ca, să poată ieşi, şi fără de fereastră ca să-i intre lumina. Ci 
odată pe an, săpa pământul pe dedesubt şi ieşea afară, şi cercând puţină supărare, 
îşi strângea hrana de nevoie peste tot anul, şi aşa a petrecut mulți ani fericitul. 


Deci aflând Arhiereul locului de bunătatea lui, s-a dus la el vrând ca să-i dea 
preoția. Şi săpând puţină parte a chiliei, a intrat înlăuntru şi punându-și mâinile 
peste capul lui, a săvârşit rugăciunea hirotoniei. Şi 1-a spus lui multe şi i-a vestit 
darul preoţiei ce i s-a dat; însă nici un cuvânt n-a auzit din gura cuviosului. Deci s- 
a dus Arhiereul, poruncind ca să se zidească iarăşi partea chilei cea stricată. 

Altă dată a trecut noaptea Eufratul creştinii locuitori satului şi i-au stricat chilioara. 
Apoi luându-l pe el ridicat, l-au dus în sat fără să se împotrivească el la aceea ce au 
făcut ei, şi fără să le zică aşa să facă. Deci având în satul lor altă chilie gata, l-au 
închis într-însa; iar cuviosul asemenea se liniştea şi acolo, fără să vorbească cu 
cineva. 


lar după puţine zile, creştinii ce erau locuind în alt sat, de cea parte de râu, 
ducându-se noaptea i-au stricat chilioara aceea, şi luând asemenea pe sfântul 
ridicat, l-au dus în satul lor fără să li se împotrivească cu cuvântul, şi să-i silească 
ca să-l lase, şi fără să se ducă de voie. 


Aşa cu desăvârşire s-a făcut pe sine mort fericitul în viaţa aceasta. Pentru care şi 
adeverind glasul apostolului Pavel, zicea de trei ori fericitul: De aceea nu mai viez 
cu, ci viază întru mine Hristos, iară cei ce acum viețuiesc în trup, viețuiesc întru 
credinţa Fiului lui Dumnezeu, celui ce m-a iubit pe mine, şi s-a dat pe sine pentru 
mine. (Galateni, cap. 2, v. 20). Cu asemenea chip omorându-se pe sine fericitul 
Salaman, ca nici unul vreodată şi-a petrecut viaţa până s-a mutat către Domnul, ca 
să dănţuiască în veci. 


Tot în această zi, Sfinţii doi mucenici cei aruncaţi în groapa pariei, S-au săvârşit. 


Stih: Inlăuntrul gropii doi mucenici încăpând, 
Dumnezeiasca dragoste pe frică este afară scoțând. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Sfântului Clement 

Cântarea a 7-a 

Irmos: Tinerii în Babilon, de văpaia cuptorului nu s-au spăimântat, ci în mijlocul 

văpăii aruncându-se, fiind rouraţi au cântat: Bine eşti cuvântat Doamne Dumnezeul 


părinților noştri. 


Cu raza muncirii lumea ai luminat, cântând lui Hristos cu curăţia cugetului şi a 
sufletului: Bine eşti cuvântat, Doamne Dumnezeul părinţilor noştri. 


Preasfințita prăznuire a îndreptărilor tale, cu cerească lumină strălucind, lumi- 
nează pe cei ce strigă: Bine eşti cuvântat, Doamne Dumnezeul părinților noştri. 

A Născătoarei 
Inţelepciunii celei prea înțelepte, Fecioară, Maică te-ai făcut, ceea ce toate cu înţe- 
lepciunea le ocârmuieşte cu bunătatea cea din fire: Binecuvântat este rodul 
pântecelui tău, prea curată. 

Alt Canon, al mucenicului Agatanghel 
Cântarea a 7-a 
Irmos: Nu ne da pe noi până... 
Aceşti doi pururea pomeniţi, Clement cel mare, împreună cu Agatanghel, risipind 
întunericul necredinţei vrăjmaşilor celor răi, luminează din destul Biserica cu 
lumina pătimirilor, ca nişte pururea luminători, pe care cu mare glas să-i lăudăm. 
Bărbăteşte ai răbdat zgârieturile şi toate întreitele valuri ale nesuferitelor dureri, 
rănind pe vrăjmaşii cei nevăzuţi, cu rănile trupului tău mucenice slăvite, părtaşule 
al pătimirii lui Hristos, şi locuitorule împreună cu îngerii, lauda mucenicilor, Aga- 
tanghele. 
Slavă... 
Bucurându-te înțelepte, ai răbdat ca un fără de trup grelele înfierbântări de plumb, 
cele puse deasupra dumnezeiescului tău cap, care ţi-l ardea peste tot, Agatanghele 
ostaşule al lui Hristos, pentru aceea cu credinţă te slăvim. 
Și acum..., a Născătoarei 
Arătatu-te-ai, o, Fecioară! Taină Cuvântului Celui negrăit, că fără stricăciune ai 
încăput întru tine pe Dumnezeu, cel ce este neîncăput întru toate, şi L-ai născut, şi 
cu lapte L-ai hrănit, vrând să ne mântuiască pe noi, care te mărturisim pe tine 
Născătoare de Dumnezeu. 

Canonul Sfântului Clement 


Cântarea a 8-a 


Irmos: Pentru legile părinteşti, fericiţii tineri în Babilon mai înainte nevoie păti- 
mind, au scuipat porunca cea nebunească a celui ce împărăţea. Şi împreunându-se 

cu focul cu care nu s-au ars, Celui ce stăpâneşte vrednică cântare i-au cântat: Pe 
Domnul lăudaţi-L lucrurile, şi-L prea înălţaţi întru toţi vecii. 


Arătându-vă luminători prea luminaţi pe pământ, luminaţi tăria cinstitei Biserici, 
prea fericiți, iară în ceruri cu strălucirea patimilor voastre, prăznuirea celor întâi 
născuţi veseliți, strigând: Pe Domnul lăudaţi-L, şi-L prea înălţaţi întru toţi vecii. 


Cu veselie prăznuim acum pomenirea cea de bucurie a nevoinţelor tale, căci ca un 
fără de trup ai răbdat întreitele valuri ale rănilor, ci în locul acestora veşnica des- 
fătare după vrednicie ai luat, bogata răsplătire. Pe Domnul lucruri lăudaţi-L, 
strigând: ŞI-L prea înălțaţi întru toți vecii. 


În haină împestrită, şi prea luminată a slavei tu îmbrăcându-te, în locul duhului 
cumplitei trândăviri, prea fericite, în locul muncilor petrecere îngerească, a vieţii 
celei de-a pururea luând, o ai schimbat. Pe Domnul lucrurile lăudaţi, strigând: Şi-L 
prea înălţaţi întru toţi vecii. 


A Născătoarei 
Pe Cel din Tatăl cel pururea fiitor, Cuvântul cel pururea fiitor, şi împreună cu- 
noscut, iară în vecii cei mai de pe urmă întrupându-Se din Fecioară, tot chipul 
omenesc Dumnezeu l-a făcut luişi după Ipostas neamestecat unindu-L.. Pe Domnul 
lucrurile lăudaţi, şi-L prea înălţaţi întru toţi vecii. 

Alt Canon, al mucenicului Agatanghel 
Cântarea a 8-a 
Irmos: Toate le-ai aşezat Stăpâne... 
Cu picăturile sângiurilor tale stingând focul nedumnezeirii, ai adăpat prea lăudate 
Biserica lui Hristos, care înflorea cu credinţă, şi lăuda neîncetat după vrednicie 
ostenelile tale cele mari, luptele, şi vitejiile cele luminate, înțelepte Agatanghele. 
Clement cel prea ales şi Agatanghel întocmai au luat cununile biruinţei. Drept 
aceea stând înaintea Celui ce împărăţeşte peste toți întru înălțime, ne sunt nouă 


sprijinitori şi izbăvitori, binecuvântând şi lăudând neîncetat pe Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 

Asemănându-te cu tinerii, cei ce au stins văpaia, te-ai supus focului, purtătorule de 
chinuri, ca şi cum ai fi fost fără de trup, fiind înfierbântat de râvna dragostei 
Domnului, Agatanghele, şi cu fierbinţeală strigai: Binecuvântaţi neîncetat făptu- 
rile Domnului pe Domnul. 


Și acum..., a Născătoarei 

Tare mângâiere şi nădejde neruşinată, zid nebiruit şi dumnezeiască apărare, te are 
poporul tău, cel ce te laudă Fecioară, şi mântuindu-se cu bună cântare strigă: Bine- 
cuvântaţi neîncetat lucrurile Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Toate le-ai aşezat cu înţelepciunea Ta, Stăpâne, şi fundul pământului iarăşi pre- 
cum ştii l-ai întărit, temelia lui înfigându-o pe ape nemărginite. Pentru aceasta toți 
strigăm, cântând: Binecuvântaţi lucrurile Domnului pe Domnul. 


Canonul Sfântului Clement 
Cântarea a 9-a 
Irmos: Pe Dumnezeu a-L vedea nu este cu putință oamenilor, spre care nu cutează 
a căuta cetele îngereşti; iară prin tine Preacurată, S-a arătat oamenilor Cuvântul în- 
trupat; pe care slăvindu-L cu oştile cereşti, pe tine te fericim. 
Cu baia botezului celui în chipul luminii, făcându-te desăvârşit, şi cu ungerea preo- 
ției, şi cu mucenicescul sânge spălându-te, fericite, împodobit fiind, bucurându-te, 
ai alergat la cereştile oştiri, de Dumnezeu fericite. 
Cununa sfinților mucenici Cuvântul lui Dumnezeu, cununa darurilor a împodobit 
sfântul tău creştet minunate, Soarele cel neapus al dreptăţii. Pentru care, lupte înde- 


lungate ai suferit bucurându-te. 


A Născătoarei 

Fiul şi Cuvântul lui Dumnezeu, cel fără de început întrupându-Se, Fiu Fecioarei Se 
face, cu bunăvoința Tatălui, şi cu împreună lucrarea Duhului celui Dumnezeiesc. 
Pentru aceasta tot chipul meu cel stricat l-a înnoit, ca un Atotputernic. 


Alt Canon, al mucenicului Agatanghel 
Cântarea a 9-a 
Irmos: Făcut-a tărie cu braţul său... 
Ca o pereche frumoasă arătându-se Agatanghel cel lăudat, împreună şi Clement cel 
viteaz, luminându-se cu podoabe muceniceşti; şi acum stau înaintea lui Dumnezeu, 
Impăratului tuturor, purtând cununi cu bună laudă, împreună cu cei fără de trup. 
Nu ţi-a fost milă de trup, care în multe vremi a luat chinuri cumplite, dorind de 
bunătățile, care a gătit Dumnezeu, dumnezeieştilor Sale slugi, împreună cu care pe- 
treci mucenice Agatanghele, bucurându-te în veci. 
Slavă... 
Pământul prăznuieşte şi Cerul dănţuieşte, cetele îngerilor celor fără de trup se vese- 
lesc, şi inimile credincioşilor cu bună credinţă slăvesc astăzi pomenirea ta înţe- 
lepte; întru care, pe cei ce te cinstesc, mântuieşte-i de toată bântuiala, cu rugă- 
ciunile tale. 
Și acum..., a Născătoarei 
Luminezi lumea Preacurată, răsărind pe Lumina, care a strălucit din Tatăl mai pre- 
sus de gând şi mai înainte de veci, drept aceea îţi strig: Goneşte curată din inima 
mea întunericul cugetelor celor fără rânduială, ca să te slăvesc. 
Irmosul: Făcut-a tărie cu braţul Său, pentru că a surpat pe cei puternici de pe 
scaune, şi a înălțat pe cei smeriţi, Dumnezeul lui Israil, întru care ne-a cercetat pe 
noi Răsăritul Cel dintru înălțime, şi ne-a îndreptat pe calea păcii. 


Luminânda 


Podobie: Femei auziţi... 

Ca şi Pavel apostolul tot pământul împrejur l-ai alergat, şi cu îndelungate luptele 
tale ai întins viţe, Clemente şi cu mreaja credinţei ai vânat pe Agatanghel, pe cel 
împreună părtaş şi împreună mucenic, pe pătimitorul cel asemenea numit bunei 
vestiri. 


A Născătoarei 


Tu eşti a mea folositoare, prea curată, şi năzuinţă tare, tu şi apărătoare, şi acope- 
rământ, şi la tine cad, strigând: Din nevoile mele scapă-mă, ca ceea ce ai născut 
bucuria, şi din focul de veci mă răpeşte Fecioară, pe mine, cel ce nădăjduiesc spre 
tine. 


Şi cealaltă slujbă a Utreniei după rânduială şi Otpustul. 
La Liturghie 


Fericirile Octoihului şi ale Sfântului Clement, Cântarea a 3-a pe 4. Prochimen, 
glasul al 7-lea: Cinstită este înaintea Domnului, moartea cuvioşilor Lui... Stih: Ce 
voi răsplăti Domnului... Apostol, către Filipeni: Fraţilor, petrecerea noastră în 
ceruri este... Aliluia glasul al 2-lea: Preoţii Tăi se vor îmbrăca întru dreptate... Stih: 
Fericit bărbatul care se teme de Domnul... Evanghelia de la Ioan: Zis-a Domnul: 
Eu sunt uşa... Chinonicul: Întru pomenire veşnică va fi dreptul... 

Canon de rugăciune către Sfântul sfinţit mucenic Clement, episcopul Ancirei 





Troparul Sfântului sfinţit mucenic Clement, episcopul Ancirei, glasul al 4-lea: 
Viţă de cuvioşie şi stâlpare de luptă grea, floare prea sfințită şi rod de Dumnezeu 
dăruit, de-a pururi înfloritor ai fost dat credincioşilor, prea sfințite. Ci, ca cel ce eşti 
cu mucenicii împreună luptător şi cu ierarhii împreună locuitor, roagă-te lui Hristos 
Dumnezeu să mântuiască sufletele noastre. 


Cântarea 1 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Sfinte sfinţite mucenice Clement, roagă-te lui Dumnezeu pentru noi. 

Cu Cetele cele dintru înălțime, ca un preot şi ca un mucenic prea mărit, stând 
înaintea lui Hristos, cu dinadinsul roagă-L să dobândim strălucirea ta, noi, cei ce te 
lăudăm pe tine. 


Stih: Sfinte sfinţite mucenice Clement, roagă-te lui Dumnezeu pentru noi. 


Indelungate lupte pe pământ purtând, cuvioase, te-ai învrednicit a lua cununa 
Impărăției Cerului şi viaţa cea veşnică şi nestricăcioasă. 

Stih: Sfinte sfinţite mucenice Clement, roagă-te lui Dumnezeu pentru noi. 
Izbăvit fiind cu pătimirea Celui fără de patimă, prin pătimire te-ai sârguit a alerga 
către Dânsul, făcându-te următor Patimilor Lui, purtătorule de Dumnezeu, îm- 
preună locuitorule cu îngerii. 

Stih: Preasfântă Născătoare de Dumnezeu, miluieşte-ne pe noi. 

Împodobită fiind cu frumuseţea faptelor bune, Maica lui Dumnezeu prea curată, pe 
Dumnezeu, virtutea cea adevărată, L-ai zămislit nouă, pe Cel ce izvorăşte izvorul 
bunătăţilor. 


Cântarea a 3-a 


Irmos: Nu este sfânt precum Tu, Doamne Dumnezeul meu, care ai înălţat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Stih: Sfinte sfinţite mucenice Clement, roagă-te lui Dumnezeu pentru noi. 
Făcându-te mlădiță Viţei celei purtătoare de viaţă, roade frumoase ai adus şi pe 
acestea împodobindu-le cu muceniceşti străluciri le-ai hărăzit Mântuitorului tu- 
turor. 


Stih: Sfinte sfinţite mucenice Clement, roagă-te lui Dumnezeu pentru noi. 


Apostolului Pavel te-ai arătat următor, mergând, prea fericite, în toată lumea, cu 
botezul cel de Dumnezeu lucrat şi sfințind-o cu stropirea sângelui mărturisirii tale. 


Stih: Preasfântă Născătoare de Dumnezeu, miluieşte-ne pe noi. 

Nu este nimeni fără prihană ca tine, prea curată Născătoare de Dumnezeu; că 
numai tu ai născut, mai presus de cuvânt, pe Cel din veac, pe Dumnezeu cel Ade- 
vărat şi Făcătorul tuturor, pe Dumnezeu Cuvântul. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând; din cuget curat întru Domnul să prăznuim. 


Stih: Sfinte sfinţite mucenice Clement, roagă-te lui Dumnezeu pentru noi. 

Înconjurând tot pământul ai întins pretutindeni mlădiţa luptelor mucenicești, 
picurând bucurie şi dulceaţă cu bună mireasmă, purtătorule de biruinţă, prea 
fericite. 


Stih: Sfinte sfinţite mucenice Clement, roagă-te lui Dumnezeu pentru noi. 


Privind în grădina nevoinţelor tale fericite, culegem florile suferințelor tale şi ne 
veselim simţirile cu mulțimea minunilor, prea mărite. 


Stih: Sfinte sfinţite mucenice Clement, roagă-te lui Dumnezeu pentru noi. 


Fiu al zilei şi al Luminii celei neînserate ai ajuns, minunate, fiind luminat neîncetat 
cu Lumina cea în Trei Luminători şi cu strălucirea propovăduirii. 


Stih: Preasfântă Născătoare de Dumnezeu, miluieşte-ne pe noi. 


Marie, prea curată, ceea ce ai fost vas încăpător al curăţiei sălăşluirii dumne- 
zeieşti, pierde ruşinea şi întinăciunea sufletului meu. 


Cântarea a 5-a 

Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, mă rog, luminează-le; ca să Te vadă Cuvinte al lui Dumnezeu pe Tine, 
Adevăratul Dumnezeu, cel ce îi chemi din negura greşelilor. 

Stih: Sfinte sfinţite mucenice Clement, roagă-te lui Dumnezeu pentru noi. 
Chinuri îndelungate de tot felul răbdând, prea înţeleptule, cu adevărat biruitor în 
multe lupte te-ai făcut. Şi acum ai moştenit desfătarea fericirii celei nestricăcioase, 
care rămâne în veci. 


Stih: Sfinte sfinţite mucenice Clement, roagă-te lui Dumnezeu pentru noi. 


Având credinţa, nădejdea şi dragostea ca pe o ancoră tare, te-ai adus pe tine, ca o 
biserică sfințită, cinstitei Treimi, părinte prea fericite. 


Stih: Sfinte sfinţite mucenice Clement, roagă-te lui Dumnezeu pentru noi. 

Perechea cea strălucitoare, de Dumnezeu împodobită, care a purtat lupte muce- 
niceşti, dobândind acum viaţa cea veşnică, dănţuieşte şi se bucură împreună cu 
îngerii. 


Stih: Preasfântă Născătoare de Dumnezeu, miluieşte-ne pe noi. 


Vrând să mântuiască din stricăciune firea omenească cea stricată, Ziditorul şi 
Domnul sălăşluindu-se în pântecele cel curăţit de Sfântul Duh, S-a Intrupat. 


Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Stih: Sfinte sfinţite mucenice Clement, roagă-te lui Dumnezeu pentru noi. 


După Lege luptându-vă aţi primit cununi din mâna Stăpânului, împărțiri de multe 
feluri de daruri şi har de tămăduiri, spre a vindeca bolile credincioşilor. 


Stih: Sfinte sfinţite mucenice Clement, roagă-te lui Dumnezeu pentru noi. 


Viaţa cea îndumnezeită, zbuciumul luptelor şi mulțimea chinurilor s-au făcut vouă 
încununare a bunei cuviinţe, cunună de bucurie şi de frumuseţe şi haină de nestri- 
căciune. 


Stih: Preasfântă Născătoare de Dumnezeu, miluieşte-ne pe noi. 


Preacurată Stăpână, ceea ce ai născut oamenilor pe Domnul, Ocârmuitorul, 
potoleşte nestatornicia patimilor mele şi cumplita tulburare şi dă linişte inimii me- 
le; 


Condac, glasul al 4-lea: Arătatu-Te-ai astăzi lumii şi Lumina Ta, Doamne s-a 
însemnat peste noi care cu cunoştinţă Te lăudăm, venit-ai şi Te-ai arătat, Lumina 
cea neapropiată. 


Mlădiţă cinstită a viței lui Hristos te-ai făcut, prea lăudate mucenice Clement, 
biruitorule în multe lupte. Pentru aceasta cu cel ce împreună ai pătimit, ai strigat: 


Hristoase, Tu eşti Bucuria mucenicilor. 


Cântarea a 7-a 

Irmos: Tinerii lui Avraam oarecând în Babilon, văpaia cuptorului au călcat, cu 
laude cântând: Dumnezeul părinților noştri, bine eşti cuvântat! 


Stih: Sfinte sfinţite mucenice Clement, roagă-te lui Dumnezeu pentru noi. 


Cu raza muceniciei lumea ai luminat, cântând lui Hristos întru curăția cugetului şi 
a sufletului: Binecuvântat eşti Doamne, Dumnezeul părinţilor noştri. 


Stih: Sfinte sfinţite mucenice Clement, roagă-te lui Dumnezeu pentru noi. 


Prea sfinţita prăznuire a faptelor tale, de cerească lumină strălucind, luminează pe 
cei ce strigă: Binecuvântat eşti Doamne, Dumnezeul părinților noştri. 


Stih: Preasfântă Născătoare de Dumnezeu, miluieşte-ne pe noi. 


Fecioară, Maică te-ai făcut Înţelepciunii celei prea înțelepte, care pe toate le câr- 
muieşte cu înţelepciune şi firească bunătate: Binecuvântat este Rodul pântecelui 
tău, prea curată. 


Cântarea a 8-a 


Irmos: Pentru Legile părintești, fericiții tineri, în Babilon, mai înainte nevoie 
pătimind, au disprețuit porunca cea nebunească a celui ce împărăţea şi îm- 
preunându-se cu focul de care nu s-au ars, Celui ce Stăpâneşte, cântare vrednică I- 
au cântat: pe Domnul lăudaţi-L, lucrurile şi-L prea înălțaţi întru toţi vecii. 


Stih: Sfinte sfinţite mucenice Clement, roagă-te lui Dumnezeu pentru noi. 
Arătându-vă luceferi prea străluciți pe pământ, aţi luminat tăria cinstitei Biserici, 
prea fericiţilor; iar în ceruri cu lumina faptelor voastre veseliţi praznicul celor întâi 
născuţi, strigând: pe Domnul lucrurile lăudaţi-L şi prea înălţaţi-L întru toți vecii. 
Stih: Sfinte sfinţite mucenice Clement, roagă-te lui Dumnezeu pentru noi. 

Cu veselie prăznuim acum pomenirea cea plină de bucurie a nevoinţelor tale; căci 
fiind ca fără de trup ai îndurat furtuna chinurilor şi în locul lor ai luat după 
vrednicie bogată răsplătire, veşnica desfătare, strigând: pe Domnul lăudați-L şi 


prea înălțaţi-L întru toţi vecii. 


Stih: Sfinte sfinţite mucenice Clement, roagă-te lui Dumnezeu pentru noi. 

Prea fericite, în locul duhului cumplitei nepăsări, te-ai îmbrăcat în veşmânt 
împodobit şi prea strălucit; şi chinurile le-ai schimbat, primind în locul lor 
petrecerea îngerească a Vieţii celei de-a pururea, strigând: pe Domnul lucrurile lău- 
dați-L şi prea înălţaţi-L întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


Cuvântul, Cel ce este şi se înţelege împreună cu Tatăl din veci, la plinirea vea- 
curilor Întrupându-Se din Fecioară, a îndumnezeit toată firea omenească, unind-o 
cu Sine, fără de amestecare, după ipostas; Aceluia strigăm: pe Domnul lăudaţi-L şi 
prea înălţaţi-L întru toți vecii. 


Cântarea a 9-a 


Irmos: Pe Dumnezeu a-L vedea nu este cu putință oamenilor, spre care nu cutează 
a căuta Oştile îngereşti; iar prin tine Preacurată S-a arătat oamenilor Cuvântul 
Intrupat. Pe care mărindu-L cu Oştile cereşti, pe tine te fericim. 


Stih: Sfinte sfinţite mucenice Clement, roagă-te lui Dumnezeu pentru noi. 


Cu baia Botezului celui în chipul luminii şi cu ungerea preoţiei, făcându-te desă- 
vârşit şi cu mucenicescul sânge spălându-te, întreg, fiind luminat, bucurându-te, ai 
alergat la Cereştile Oştiri, de Dumnezeu binecuvântatule. 


Stih: Sfinte sfinţite mucenice Clement, roagă-te lui Dumnezeu pentru noi. 


Cel ce este cununa sfinților mucenici, Cuvântul lui Dumnezeu, Soarele cel neapus 
al dreptăţii, a împodobit sfântul tău creştet, minunate, cu cununa darurilor. Pentru 
care lupte îndelungate ai răbdat, bucurându-te. 


Stih: Preasfântă Născătoare de Dumnezeu, miluieşte-ne pe noi. 


Fiul şi Cuvântul lui Dumnezeu, cel fără de început, S-a întrupat şi Fiu Fecioarei S- 
a făcut, cu bunăvoința Tatălui şi cu împreună lucrarea Duhului celui Dumnezeiesc. 
Pentru aceasta a înnoit chipul meu cel stricat, ca un Atotputernic. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, 
poporului Tău celui nou, numit cu numele Tău, îndurările Tale dăruieşte-i, Hri- 
stoase Dumnezeule. Veseleşte cu puterea Ta pe binecredincioşii creştini, dăruindu- 

le lor biruinţă asupra celui potrivnic, având ajutorul Tău armă de pace, nebiruită 
biruinţă. 


Cu foarfeca muceniciei fiind tăiat cu adevărat, înțelepte ierarhe, ca o vie roditoare 
ai făcut să crească strugurii copţi şi plini de mustul dumnezeieştii cunoaşteri şi al 
luptei muceniceşti, părinte. Din care împărtăşindu-se fiecare, cu cucernicie îşi 
îndulceşte simţurile sufletului. 


Sedelna Preasfintei Născătoare de Dumnezeu, glasul al 4-lea. Podobie: Cel ce Te- 
ai înălţat pe Cruce de bunăvoie, poporului Tău celui nou, numit cu numele Tău, 
îndurările Tale dăruieşte-i, Hristoase Dumnezeule. Veseleşte cu puterea Ta pe 
binecredincioşii creştini, dăruindu-le lor biruinţă asupra celui potrivnic, având 
ajutorul Tău armă de pace, nebiruită biruinţă. 


Ajutătoarea nebiruită a celor întristaţi şi solitoare nemijlocită a celor fără ajutor 
întru necazuri, izbăveşte-mă din nevoi; nu mă trece cu vederea, ajutătoarea tuturor. 


Sedelna Sfintei Cruci şi a Preasfintei Născătoare de Dumnezeu, glasul al 4- 
lea. Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele "Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Văzând pe Fiul tău Spânzurat pe Lemn, prea curată Fecioară, sfâşiindu-ţi-se inima 
ta, ca o Maică strigai: vai mie, cum ai apus, Lumina mea cea veşnică! 

Canon de rugăciune către Sfântul mucenic Agatanghel 





Troparul Sfântului mucenic Agatanghel, glasul al 4-lea: Mucenicul Tău, Doamne, 
Agatanghel, întru nevoința sa, cununa nestricăciunii a dobândit de la Tine, 
Dumnezeul nostru; că având puterea Ta, pe chinuitori a învins; zdrobit-a şi ale 
demonilor neputincioase îndrăzniri. Pentru rugăciunile lui, mântuieşte sufletele 
noastre, Hristoase Dumnezeule. 


Cântarea 1 


Irmos: Cel ce ai bătut Egiptul şi pe tiranul Faraon l-ai afundat în mare, mântuit-ai 
pe popor din robie, pe cel ce cânta cu Moise cântare de biruinţă, că Te-ai proslăvit. 


Stih: Sfinte mucenice Agatanghel, roagă-te lui Dumnezeu pentru noi. 


Pe vestitul între mucenici, lauda luptătorilor, pe cel ce s-a arătat şi cu fapta şi cu 
numele ca un înger, astăzi cu bucurie să-l cinstim şi cu credinţă să-l fericim. 


Stih: Sfinte mucenice Agatanghel, roagă-te lui Dumnezeu pentru noi. 
Învrednicitu-te-ai, prea mărite, de strălucirea mucenicilor, privind pe sfinţitul Cle- 


ment luptând cu mare îndrăzneală, la Roma; cu care împreună adunându-ne, cu 
credinţă te cinstim. 

Slavă Tatălui şi Fiului şi Sfântului Duh. 

Omorându-te pentru întreaga lume, fericite, ai alergat înaintea oamenilor propovă- 
duind omorârea Dătătorului de viaţă şi chinuri răbdând, te-ai învrednicit acum de 
Viaţa cea veşnică. 

Şi acum şi pururea şi în vecii vecilor. Amin (a Născătoarei). 

Născut-ai Fecioară pe Domnul, care S-a Întrupat pentru negrăita milostivire; pe 
Acela iubindu-L Sfântul Agatanghel, ca un fără de trup s-a făcut, luptându-se în 
chip minunat. Cu el împreună te lăudăm pe tine. 

Cântarea a 3-a 

Irmos: Întăritu-s-a inima mea... 

Stih: Sfinte mucenice Agatanghel, roagă-te lui Dumnezeu pentru noi. 

Laud ostenelile tale cele nemărginite, prea fericite, suferinţele şi multele chinuri, 
bărbăția, sfâşierile trupului şi moartea; prin care te-ai învrednicit de viaţa cea 
veşnică, înțelepte mucenic Agatanghel. 

Stih: Sfinte mucenice Agatanghel, roagă-te lui Dumnezeu pentru noi. 

După nenumărate chinuri şi dureri, bătăi cu toiege şi jupuiri de piele, purtătorule de 
biruinţă, ai fost dat înecului în mare, prea mărite, din care Ziditorul tuturor pe tine 
te-a izbăvit. 


Slavă Tatălui şi Fiului şi Sfântului Duh. 


Cu putere tinerească şi cu bărbăţie ai răbdat, viteazule mucenic, arsurile frigărilor, 
pe când ţi se ardea trupul şi ai primit de sus roua răbdării, Sfinte Agatanghel. 


Şi acum şi pururea şi în vecii vecilor. Amin (a Născătoarei). 


O, Taină minunată în ce chip Fecioara s-a arătat mai desfătată decât cerurile, încă- 
pând în pântece fără de strâmtorare pe Cel Nemărginit. 

Irmosul: ÎIntăritu-s-a inima mea întru Domnul; înălțatu-s-a fruntea mea întru 
Domnul meu; lărgitu-s-a asupra vrăjmaşilor mei gura mea; veselitu-m-am întru 
mântuirea Ta. 


Cântarea a 4-a 


Irmos: Auzit-am, Dumnezeule, auzul Tău şi m-am temut; înţeles-am lucrurile 
Tale, grăia proorocul şi am proslăvit Puterea Ta. 


Stih: Sfinte mucenice Agatanghel, roagă-te lui Dumnezeu pentru noi. 

Suferind chinuri cu multe dureri, viteazule mucenic, ai sfințit tot pământul cu 
curgerile sângelui, bucurându-te împreună cu dumnezeiescul Clement, de Dumne- 
zeu cugetătorule, Sfinte Agatanghel. 

Stih: Sfinte mucenice Agatanghel, roagă-te lui Dumnezeu pentru noi. 

Spânzurat ai fost pe lemn întocmai ca Domnul Hristos şi ţi s-au sfâşiat coastele cu 
gheare de fier, prea mărite, înspăimântând pe toţi cu răbdarea, înțelepte Aga- 
tanghel. 

Slavă Tatălui şi Fiului şi Sfântului Duh. 

Mărind pe Hristos, purtătorii de biruinţă, Sfântul Clement cel prea ales şi Sfântul 
mucenic Agatanghel cel pururea lăudat, locuiau în turn de veghe ca nişte paznici ai 
poruncilor dumnezeieşti. 

Şi acum şi pururea şi în vecii vecilor. Amin (a Născătoarei). 

Fericimu-te pe tine pururea, Născătoare de Dumnezeu binecuvântată; prin care ne- 
am învrednicit de mărire şi am dobândit din nou Raiul cel dintâi, pe care-l pier- 
dusem. 

Cântarea a 5-a 

Irmos: Să-mi Răsari mie, Doamne, Lumina poruncilor Tale, că la Tine, Hris-toase, 
aleargă duhul meu şi Te laudă pe Tine, că Tu eşti Dumnezeul nostru şi la Tine am 


scăpat, Împăratul păcii. 


Stih: Sfinte mucenice Agatanghel, roagă-te lui Dumnezeu pentru noi. 

Înflăcăraţi fiind de focul dragostei Făcătorului tuturor, aţi fost aruncaţi în var 
înfierbântat, bunilor biruitori mucenici. 


Stih: Sfinte mucenice Agatanghel, roagă-te lui Dumnezeu pentru noi. 


Podoabă prea frumoasă a celor luptători v-aţi arătat, smulgându-vi-se pielea tru- 
pului, nebiruiților mucenici. 


Slavă Tatălui şi Fiului şi Sfântului Duh. 


Întins fiind pe grătar şi fript pe jăratec, înțelepte Agatanghel, pe îngeri ai înspăi- 
mântat, când au văzut luptele tale. 


Şi acum şi pururea şi în vecii vecilor. Amin (a Născătoarei). 


Tu, cea neispitită de nuntă, arată-te, izbăvindu-ne de ispite, de primejdii şi de 
întristări pe noi cei ce cu dragoste te lăudăm. 


Cântarea a 6-a 

Irmos: Întru noianul vieţii... 

Stih: Sfinte mucenice Agatanghel, roagă-te lui Dumnezeu pentru noi. 
Cugetătorule de Dumnezeu luptătorule, laudă de mulţumire ai adus lui Dumnezeu; 
că aruncat în cuptor, ca odinioară tinerii cei robiți, ai primit roua din cer, prea 
înțelepte Agatanghel. 

Stih: Sfinte mucenice Agatanghel, roagă-te lui Dumnezeu pentru noi. 
Întărindu-ţi mintea cu bunele vestiri, cele primite prin îngeri, ai suferit cu uşurinţă 
chinurile şi durerile, ca şi cum altul ar fi pătimit, Sfinte Agatanghel, cel cu cuget 
vitejesc. 

Slavă Tatălui şi Fiului şi Sfântului Duh. 

Sfințita voastră pereche văzând-o amăgitorul, înţelepţilor, v-a strâns în legături şi 


v-a lovit cu chinuri şi v-a închis în temnițe; dar a rămas de râs la împotrivirea 
voastră cea nestrămutată. 

Şi acum şi pururea şi în vecii vecilor. Amin (a Născătoarei). 


De trândăvia somnului celui aducător de moarte scapă-mă, prea curată şi mă 
întăreşte, Stăpână, a priveghea spre laude dumnezeieşti şi spre fapte bune, ca să te 
măresc cu dragoste. 


Irmosul: Întru noianul vieţii, cu faptele mele m-am coborât în adânc; ci, ca Iona, 
cel din chit, strig către Tine: Fiule al lui Dumnezeu şi Cuvinte, te rog scoate-mă 
dintru adâncul răutăților. 


Condac, glasul al 4-lea: Arătatu-Te-ai astăzi lumii şi Lumina Ta, Doamne s-a 
însemnat peste noi care cu cunoştinţă Te lăudăm, venit-ai şi Te-ai arătat, Lumina 
cea neapropiată. 

Mlădiţă cinstită a viței lui Hristos te-ai făcut, prea lăudate mucenice Clement, 
biruitorule în multe lupte. Pentru aceasta cu cel ce împreună ai pătimit, ai strigat: 
Hristoase, Tu eşti Bucuria mucenicilor. 

Cântarea a 7-a 

Irmos: Nu ne da pe noi până... 

Stih: Sfinte mucenice Agatanghel, roagă-te lui Dumnezeu pentru noi. 

Întocmai ca doi luceferi pururea fericiţi, marele Clement împreună cu Sfântul Aga- 
tanghel, risipind întunericul necredinţei vrăjmaşilor celor răi, luminează Biserica 
din destul, cu lumina nevoinţei lor; pe aceştia cu mare glas să-i lăudăm. 

Stih: Sfinte mucenice Agatanghel, roagă-te lui Dumnezeu pentru noi. 

Bărbăteşte ai îndurat sfâşierile şi toate întreitele valuri ale chinuitoarelor dureri, 
rănind cu rănile trupului tău pe vrăjmaşii cei nevăzuţi, mucenice prea mărite, 
părtaşule al pătimirii lui Hristos, locuitorule împreună cu îngerii şi lauda muce- 
nicilor, Sfinte Agatanghel. 

Slavă Tatălui şi Fiului şi Sfântului Duh. 


Bucurându-te ai răbdat, înțelepte, întocmai ca unul fără de trup, arsurile cele 
înfricoşătoare ale plumbului, care a fost vărsat asupra dumnezeiescului tău creştet 

pe care l-a ars în întregime, mucenice Agatanghel, ostaşule al lui Hristos; pentru 
aceasta cu credinţă te lăudăm. 


Şi acum şi pururea şi în vecii vecilor. Amin (a Născătoarei). 


Împărtăşitu-te-ai Fecioară, de taina Cuvântului celui de netâlcuit; că fără strâm- 
torare ai încăput pe Dumnezeu, cel ce este Neîncăput întru toate şi L-ai născut şi cu 
lapte L-ai hrănit, vrând să ne mântuiască pe noi, care te mărturisim pe tine Năs- 
cătoare de Dumnezeu. 


Cântarea a 8-a 

Irmos: Toate le-ai aşezat cu înţelepciunea Ta... 

Stih: Sfinte mucenice Agatanghel, roagă-te lui Dumnezeu pentru noi. 

Cu picăturile sângiurilor tale stingând focul necredinţei ai adăpat, prea lăudate, 
Biserica lui Hristos, care înflorea cu credinţă şi lăuda neîncetat, după vrednicie, 
ostenelile tale cele mari, luptele şi vitejiile cele strălucite, înțelepte Agatanghel. 
Stih: Sfinte mucenice Agatanghel, roagă-te lui Dumnezeu pentru noi. 

Sfântul Clement cel prea ales şi dumnezeiescul Agatanghel deopotrivă au luat cu- 
nunile biruinţei. Pentru aceasta, stând întru înălțime înaintea Celui ce împărăţeşte 
peste toţi, ne sunt nouă ocrotitori şi izbăvitori, binecuvântând şi lăudând neîncetat 
pe Domnul. 

Binecuvântăm pe Tatăl şi pe Fiul şi pe Sfântul Duh, Domnul. 

Asemănându-te tinerilor care au stins văpaia, ai intrat în foc, purtătorule de 
biruinţe, ca fiind fără de trup, aprins fiind de râvna dragostei Domnului, înțelepte 
Agatanghel şi cu aprindere strigai: Binecuvântaţi neîncetat toate lucrurile Domnu- 
lui pe Domnul. 

Şi acum şi pururea şi în vecii vecilor. Amin (a Născătoarei). 

Mângâiere tare şi nădejde nedesminţită, cetate nebiruită şi dumnezeiască apărare te 


are pe tine poporul tău, cel ce te laudă, Fecioară şi mântuindu-se strigă cu toată 
râvna: Binecuvântaţi neîncetat toate lucrurile Domnului pe Domnul. 

Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L. pe Dânsul întru toţi vecii. 


Toate le-ai aşezat cu înţelepciunea Ta, Stăpâne şi fundul pământului iarăşi precum 
ştii l-ai întărit, înălțând temelia lui pe ape nemărginite. Pentru aceasta toți strigăm, 
cântând: Binecuvântaţi neîncetat toate lucrurile Domnului pe Domnul. 


Cântarea a 9-a 
Irmos: Făcut-a tărie cu braţul Său... 
Stih: Sfinte mucenice Agatanghel, roagă-te lui Dumnezeu pentru noi. 


Ca o pereche frumoasă arătându-se Sfântul mucenic Agatanghel cel prea mărit, 
împreună cu Sfinţitul Clement cel viteaz, s-au împodobit cu veşminte muceniceşti 


şi acum Stau înaintea lui Dumnezeu, Împăratul tuturor, purtând cununi de 
mărire, împreună cu cei fără de trup. 


Stih: Sfinte mucenice Agatanghel, roagă-te lui Dumnezeu pentru noi. 


Nu ţi-a fost milă de trupul care în multe vremi a răbdat chinuri cumplite, dorind 
după bunătăţile pe care le-a gătit Dumnezeu dumnezeieştilor Săi slujitori; cu care 
împreună petreci, Sfinte mucenice Agatanghel, bucurându-te în veci. 


Slavă Tatălui şi Fiului şi Sfântului Duh. 


Pământul prăznuieşte şi cerul dănţuieşte, Cetele celor fără de trup se bucură şi 
inimile credincioşilor cu cucernicie măresc astăzi pomenirea ta, înțelepte; întru 
care, pe cei ce te cinstesc izbăveşte-i de toată bântuiala, cu rugăciunile tale. 


Şi acum şi pururea şi în vecii vecilor. Amin (a Născătoarei). 


Luminezi lumea, Preacurată, răsărind oamenilor Lumina, care a strălucit mai 
înainte de veci din Tatăl, mai presus de gând. Drept aceea îţi strig: izgoneşte, 
curată, din inima mea, întunericul gândurilor celor fără de rânduială, ca să te laud 
pe tine. 


Ar Dr De De De de De Dr De De De De Dr Dr Dr De de De e de dr fr A A 


Xp E IP IP IP 5 3 II II II 2 2 E E E E E XXX 


Die De de e Ar e De De De Dr De Dr De de De De e De Dr Dr De de de dr dr d 


Xp PP IP 3 3 E 2 E 30 IE 3 2 2 2 2 E 30 50 IE IE 2 E E E XX 


Irmosul: Făcut-a tărie cu braţul Său; surpat-a pe cei puternici de pe scaune şi a 
înălțat pe cei smeriţi Dumnezeul lui Israel; întru care ne-a cercetat pe noi, Răsăritul 
Cel dintru înălțime şi ne-a îndreptat pe calea păcii. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, 
poporului Tău celui nou, numit cu numele Tău, îndurările Tale dăruieşte-i, 
Hristoase Dumnezeule. Veseleşte cu puterea Ta pe binecredincioşii creştini, dă- 
ruindu-le lor biruință asupra celui potrivnic, având ajutorul Tău armă de pace, 
nebiruită biruinţă. 


Ca pe unul ce ai fost înger bun, cu lumini date de Dumnezeu lăudându-te cucernic, 
săvârşim pomenirea ta, Sfinte înțelepte Agatanghel, lauda mucenicilor. 


Sedelna Preasfintei Născătoare de Dumnezeu, glasul al 4-lea. Podobie: Cel ce Te- 
ai înălţat pe Cruce de bunăvoie, poporului Tău celui nou, numit cu numele Tău, 
îndurările Tale dăruieşte-i, Hristoase Dumnezeule. Veseleşte cu puterea Ta pe 
binecredincioşii creştini, dăruindu-le lor biruinţă asupra celui potrivnic, având 
ajutorul Tău armă de pace, nebiruită biruinţă. 


Ajutătoarea nebiruită a celor întristaţi şi solitoare nemijlocită a celor fără ajutor 
întru necazuri, izbăveşte-mă din nevoi; nu mă trece cu vederea, ajutătoarea tuturor. 


Sedelna Sfintei Cruci şi a Preasfintei Născătoare de Dumnezeu, glasul al 4- 
lea. Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Văzând pe Fiul tău Spânzurat pe Lemn, prea curată Fecioară, sfâşiindu-ţi-se inima 
ta, ca o Maică strigai: vai mie, cum ai apus, Lumina mea cea veşnică! 

Acatistul Sfântului mucenic Clement, episcopul Ancirei 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Acatistul Sfântului mucenic Clement, episcopul Ancirei 23 ianuarie: 
https://www.youtube.com/watch?v=rVNTIFOpiR4 


SR 5 e 


Condacul 1 

Apărătorului credinţei celei adevărate în Hristos şi marelui surpător al înşe-lăciunii 
slujitorilor de idoli, îndelung suferitorului de chinuri amare, adunându-ne toţi 
iubitorii de mucenici, cu multă dorire să-i cântăm: Bucură-te, Clement, mult 
pătimitorule, mare mucenic al lui Hristos! 


Icosul 1 

Înger în trup cu minte de Hristos iubitoare te-ai arătat, căci cu totul de tine te-ai 
lepădat şi crucea suferințelor ai purtat, pentru care te lăudăm, strigând către tine 
aşa: 

Bucură-te, cel ce din pruncie vas ales al Duhului Sfânt te-ai arătat; 

Bucură-te, că maica ta cu multă dragoste te-a alăptat,; 

Bucură-te, fiu al Bisericii cu adevărat; 

Bucură-te, că numele de Clement cu taină l-ai purtat, 

Bucură-te, că numele de Clement vie înseamnă cu adevărat; 

Bucură-te, că via aceasta Hristos o a lucrat; 

Bucură-te, căci cu al Său mir te-a adăpat; 

Bucură-te, rod al viei lui Hristos; 

Bucură-te, al Bisericii mărgăritar prea luminos; 

Bucură-te, că roadele viei tale bine au plăcut lui Hristos; 

Bucură-te, alesule din scutece spre mare folos; 

Bucură-te, tânără mlădiţă de vie cu rod prea frumos; 
Bucură-te, Clement, mult pătimitorule, mare mucenic al lui Hristos! 


Condacul al 2-lea 
Văzând noi, nevrednicii, că numele de Clement cu taină ţi s-a dat, prea mărim pe 
Milostivul Dumnezeu, care via sufletului tău desăvârşită întru mărturisire o a arătat 
şi strigăm: Aliluia! 


Icosul al 2-lea 

Înţelegând Sofia, prea fericita ta maică, că se apropie fericitul ei sfârşit, cu proo- 
roceşti cuvinte a început a grăi către tine aşa: 

Bucură-te, fiul meu cel ce, încă din scutece, de tată ai fost lipsit; 
Bucură-te, căci cu dreapta credinţă pe tine te-am hrănit; 

Bucură-te, că tată al tău îţi las pe Hristos; 

Bucură-te, al credinţei stâlp de mare folos; 

Bucură-te, crin crescut din via lui Hristos; 

Bucură-te, că sufletul tău pentru Hristos îl vei pune; 

Bucură-te, mare mărturisitor al slăvitului Său nume; 

Bucură-te, trâmbiţa adevărului cea mult glăsuitoare; 

Bucură-te, îndelung răbdătorule de chinuri amare; 

Bucură-te, tunetul lui Hristos, de capişti risipitorule; 

Bucură-te, înfricoşător fulger al diavolilor arzătorule; 

Bucură-te, că în munci te vei arăta voios; 

Bucură-te, Clement, mult pătimitorule, mare mucenic al lui Hristos! 


Condacul al 3-lea 
Puterea Celui Preaînalt în vremea muncilor te-a umbrit pe tine, viteazule ostaş al 
lui Hristos, pentru care cu multă bucurie, muncile răbdând, ai strigat: Aliluia! 


Icosul al 3-lea 

Având în minte de-a pururea cuvintele fericitei tale maici, care din pruncie 
poruncile lui Hristos te-a învăţat, cu mare dorire vremea muceniciei ai aşteptat. lar 
noi, lăudându-te, îi strigăm aşa: 

Bucură-te, că din tânără vârstă treapta preoţiei ai luat; 

Bucură-te, vrednicule slujitor al Marelui Împărat; 

Bucură-te, al Ancirei luminătorule; 

Bucură-te, al dreptei credinţe propovăduitorule; 

Bucură-te, vrednicule arhiereu al lui lisus Hristos; 

Bucură-te, că vrednic slujitor al arhieriei ai fost; 

Bucură-te, păstorule al turmei cu adevărat; 

Bucură-te, că pentru turmă sângele ţi-ai vărsat; 

Bucură-te, căci cu harul Sfântului Duh uns ai fost; 

Bucură-te, că sufletul pentru oi ţi-ai pus; 

Bucură-te, căci cu apa cuvântului multe suflete ai adăpat; 

Bucură-te, că prin patima ta multe oi de la înşelăciune ai întors; 
Bucură-te, Clement, mult pătimitorule, mare mucenic al lui Hristos! 


Condacul al 4-lea 

Vifor mare şi furtună de prigoană începuse din porunca păgânului Dioclețian, care 
cu mare urgie îngrozea pe cei credincioşi. Tu, Sfinte mucenice, de furtuna nedum- 
nezeirii ca un stâlp nemişcat ai rămas, strigând: Aliluia! 


Icosul al 4-lea 

Auzind tiranul antipat Domeţian cuvintele tale cele cu multă îndrăzneală pentru 
mărturisirea lui lisus Hristos, a poruncit soldaţilor cu mare cruzime să te mun- 
cească, iar noi te lăudăm strigând aşa: 

Bucură-te, că ai fost spânzurat pe lemn pentru lisus Hristos; 

Bucură-te, căci cu unghii de fier carnea de pe trup a fost luată jos; 

Bucură-te, ruşinarea celor ce pe tine te chinuiau; 

Bucură-te, pildă de jertfă celor ce pe tine te priveau; 

Bucură-te, căci cu unelte ascuţite fâşii de carne de pe tine au luat; 

Bucură-te, căci cu adânci brazde trupul tău a fost sfârtecat; 

Bucură-te, căci ai fost strujit până la os; 

Bucură-te, căci în aceste munci nu ai gemut şi nici un glas nu ai scos; 

Bucură-te, holdă arată pentru Hristos; 

Bucură-te, țarină înfloritoare cu rod prea frumos; 

Bucură-te, mult-pătimitorule, creştinilor de mult folos; 

Bucură-te, căci oasele tale, goale rămânând, însângerate au fost; 

Bucură-te, Clement, mult pătimitorule, mare mucenic al lui Hristos! 


Condacul al 5-lea 
Stea prea luminoasă pe cerul Bisericii lui Hristos te-ai arătat şi tortura chinurilor cu 
mare bucurie pentru El ai răbdat, mărturisind şi strigând: Aliluia! 


Icosul al 5-lea 

Văzând tiranul antipat Domeţian că muncitorii au slăbit chinuindu-te, pe alți 
muncitori a rânduit şi mai cumplit a te chinui. Iar tu, viteazule ostaş al lui Hristos, 
cu mare bărbăţie ai suferit, pentru care strigăm către tine aşa: 

Bucură-te, că iarăşi pentru Hristos ai fost chinuit; 

Bucură-te, că de chinuri nu ai fugit; 

Bucură-te, al Evangheliei stâlp neclinut,; 
Bucură-te, al tiranilor mustrător neobosit; 
Bucură-te, a îngerilor veselie; 

Bucură-te, a mucenicilor făclie; 

Bucură-te, rana diavolilor cea nevindecată; 
Bucură-te, a Ancirei credinţă nezdruncinată; 
Bucură-te, suferire de munci ne mai auzită; 
Bucură-te, corabie de stânci nesfărâmată; 
Bucură-te, pecetea Bisericii cea adevărată; 
Bucură-te, al mucenicilor far luminos; 
Bucură-te, Clement, mult pătimitorule, mare mucenic al lui Hristos! 


Condacul al 6-lea 

Mărturisitor mare al prea slăvitului nume al lui lisus Hristos, la Roma, înaintea 
păgânului Dioclețian trimis ai fost şi nesocotind nici muncile, nici îngrozirile lui, 
pentru Hristos ai strigat: Aliluia! 


Icosul al 6-lea 

Strălucind în tine, sfințite mucenice, raza Preasfântului Duh, când ai stat în faţa 
păgânului Dioclețian, ai arătat cu cuvinte prea înțelepte deşertăciunea necu-raţilor 
zei şi apărând dreapta credinţă, se cuvine a te lăuda aşa: 

Bucură-te, mustrătorule al păgânului Dioclețian; 

Bucură-te, biruirea lupului celui viclean; 

Bucură-te, că darurile lui Dioclețian le-ai disprețuit; 

Bucură-te, că pe acestea de la Hristos cu slavă le-ai primit; 

Bucură-te, doritorule al nemuritoarelor bunătăţi; 

Bucură-te, defăimătorule al lumeştilor păgânătăți; 

Bucură-te, că toate le-ai lepădat pentru Hristos; 

Bucură-te, vulturul Raiului cel prea frumos; 

Bucură-te, minte îngerească în trup trecător; 

Bucură-te, al creştinilor întăritor; 

Bucură-te, al groaznicelor chinuri mult suferitor; 

Bucură-te, căci cu toiege de fier bătut fiind ţi-a fost de folos; 

Bucură-te, Clement, mult pătimitorule, mare mucenic al lui Hristos! 


Condacul al 7-lea 

Vrând întunecatul Dioclețian prin cuvinte cu vicleşug a te întoarce de la Hristos şi 
spurcaţilor zei a te închina, tu pe aceia cu mare glas i-ai batjocorit şi lui Hristos ai 
cântat: Aliluia! 

Icosul al 7-lea 

Arătat-ai, sfințite mucenice, prin cuvinte prea înțelepte, stricăciunea şi nepu-tinţa 
idolilor pieritori, pentru care cu mare mânie pe tiranul Dioclețian l-ai pornit şi care 
iarăşi a început a te munci cumplit, pentru care îţi zicem: 

Bucură-te, că gol pe roată ai fost legat; 

Bucură-te, căci cuțitul roților trupul ţi-a sfâşiat; 

Bucură-te, căci carnea care din nou crescuse de pe tine ea se rupea; 

Bucură-te, că în aceste munci ajutor de la Hristos ai cerut; 

Bucură-te, că ai oprit roțile cu ajutor nevăzut; 

Bucură-te, slăbănogirea celor ce roata învârteau; 

Bucură-te, spaima celor ce te chinuiau; 

Bucură-te, a celor ce priveau mirare; 

Bucură-te, a muncitorilor defăimare; 

Bucură-te, a lui Dioclețian surpare; 

Bucură-te, cerbule al Raiului mult setos; 

Bucură-te, oaie nerătăcită a lui Hristos; 

Bucură-te, Clement, mult pătimitorule, mare mucenic al lui Hristos! 


Condacul al 8-lea 

Văzând necuratul Dioclețian că nimic nu a sporit cu aceste munci, a poruncit să-ţi 
sfârtece gura şi dinţii cu un fier, şi acestea făcându-se mai luminat ai grăit strigând: 
Aliluia! 


Icosul al 8-lea 

Cu totul neschimbat întru mărturisirea lui Hristos ai rămas, pentru care în temnița 
întunecoasă ai fost aruncat. Primeşte dar şi de la noi această cântare: 
Bucură-te, lumina temniţei celei întunecoase; 

Bucură-te, arătarea luminii celei nearătate; 

Bucură-te, al celor din temniţă luminătorule; 

Bucură-te, al Stăpânului Hristos următorule; 

Bucură-te, că ai prefăcut temniţa în biserică prea luminoasă; 
Bucură-te, că i-ai învăţat credinţa cea dreaptă; 

Bucură-te, botezătorul turmei lui Hristos; 

Bucură-te, pom al Raiului prea frumos; 

Bucură-te, finic, roade frumoase având; 

Bucură-te, cel viu, din vlăstari răsărind; 

Bucură-te, al celor din temniţă veşnic prea luminos; 

Bucură-te, că de la întuneric pe toţi i-ai scos; 

Bucură-te, Clement, mult pătimitorule, mare mucenic al lui Hristos! 

Condacul al 9-lea 

Toată mulțimea cea luminată cu Sfântul Botez în temniță mergea cu bucurie a se 
aduce jertfă pentru Hristos şi cu mare glas proslăvea pe Dumnezeu, strigând: 
Aliluia! 


Icosul al 9-lea 

Pe ritori de i-am chema cu frumoase cuvinte să laude după vrednicie mulţimea 
chinurilor tale celor amare, nu ar avea pricepere vrednică acestora, iar noi, pă- 
cătoşii, îndrăznim către tine, aşa glăsuind: 

Bucură-te, spicule cu roade încărcat; 

Bucură-te, că iarăşi înaintea lui Dioclețian ai stat; 

Bucură-te, răbdătorule de alte chinuri grele; 

Bucură-te, al privitorilor umilită vedere; 

Bucură-te, strujitule, căci iarăşi până la oase carnea a fost luată jos; 

Bucură-te, căci toate chinurile le-ai suferit pentru Hristos; 

Bucură-te, că iarăşi oasele goale au rămas însângerate; 

Bucură-te, că cele dinăuntru ale tale pe jos au fost vărsate; 

Bucură-te, că te-au ars cu făclii în chip jalnic; 

Bucură-te, biruinţă asupra tiranului celui groaznic; 

Bucură-te, nebiruit ostaş al lui Hristos lisus; 

Bucură-te, că pe Dioclețian biruindu-l, la Maximian tiranul te-au dus; 

Bucură-te, Clement, mult pătimitorule, mare mucenic al lui Hristos! 


Condacul al 10-lea 

Vrând păgânul împărat Dioclețian mai mari chinuri a aduce asupra ta, în Nico- 
midia la groaznicul împărat Maximian te-a trimis spre chinuire. Însă şi acolo 
nebiruit de munci ai rămas, strigând lui Dumnezeu cântare: Aliluia! 


Icosul al 10-lea 

Zid nesurpat al mărturisirii înaintea ighemonului Agripin ai rămas, care din po- 
runca tiranului Maximian cu mare cruzime te-a muncit, dar şi pe acest tiran l-ai 
lăsat uimit, pentru care te lăudăm: 

Bucură-te, a lui Maximian ruşinare; 

Bucură-te, şi a lui Agripin întristare; 

Bucură-te, mustrătorule al ighemonului Agripin; 

Bucură-te, rana diavolilor cu mult suspin; 

Bucură-te, tăiatule cu brice ascuţite; 

Bucură-te, suferitorule de munci ne mai auzite; 

Bucură-te, că în aceste munci pentru Agatanghel mucenicul te-ai rugat; 

Bucură-te, întărirea lui Agatanghel cel pe lemn spânzurat; 

Bucură-te, a tânărului mucenic îmbărbătare; 

Bucură-te, a celor ce priveau nepovestită mirare; 

Bucură-te, spaima tiranilor foarte mare; 

Bucură-te, al mucenicilor şi al ierarhilor soare mult luminos; 
Bucură-te, Clement, mult pătimitorule, mare mucenic al lui Hristos! 


Condacul al 11-lea 

Împărate Sfinte, Doamne lisuse Hristoase, Mântuitorul nostru, primeşte rugăciu- 
nea smeritului Tău mucenic, care se roagă pentru neamul creştinesc şi ne miluieşte 
pe noi, cei ce strigăm: Aliluia! 


Icosul al 11-lea 

Făclie mult luminoasă a lui Hristos te-ai arătat şi pe mulți păgâni cu Sfântul Botez 
i-ai luminat, iar via sufletului tău cu multă roadă o ai încărcat, miluieşte-ne pe noi, 
care strigăm: 

Bucură-te, a lui Domeţian înfruntare; 

Bucură-te, a lui Dioclețian, împăratul ruşinare; 

Bucură-te, a lui Agripin ighemonul surpare; 

Bucură-te, batjocorirea lui Curichie muncitorul; 

Bucură-te, al lui Domeţie biruitorule; 

Bucură-te, şi al lui Maximian surpătorule; 

Bucură-te, că şi pe Sacherdon l-ai biruit; 

Bucură-te, că şi pe Maxim l-ai lăsat uimit; 

Bucură-te, a lui Afrodisie senatorul sfărâmare; 

Bucură-te, a lui Luchie tiranul pierzare; 

Bucură-te, a lui Alexandru, ultimul muncitor, cădere; 

Bucură-te, ruşinarea vrăjmaşilor lui Hristos; 

Bucură-te, Clement, mult pătimitorule, mare mucenic al lui Hristos! 


Condacul al 12-lea 

Vrând Stăpânul de obşte, Mântuitorul Hristos, multe oi rătăcite a aduce la stau-lul 
Său, pe tine, mucenice mult pătimitorule, cu al Său har te-a întărit şi înfricoşătoare 
chinuri pentru El ai suferit, prin care mulţi, cunoscând pe Dumnezeul cel adevărat, 
au cântat: Aliluia! 


Icosul al 12-lea 

Cântând cu multă umilinţă groaznicele tale chinuri pe care pentru Hristos le-ai 
răbdat şi întru toate nebiruit te-ai arătat, cu cuviincioasă cântare se cuvine a striga 
ție aşa: 

Bucură-te, ramură din buciumul lui Hristos; 

Bucură-te, al Bisericii sfeşnic mult luminos; 

Bucură-te, turnul Bisericii cel nebiruit; 

Bucură-te, că douăzeci şi opt de ani pentru Hristos ai pătimit; 
Bucură-te, că unsprezece tirani pe tine te-au chinuit; 
Bucură-te, că pe toţi i-ai biruit, 

Bucură-te, a nevăzuţilor tirani surpare; 

Bucură-te, şi a îngerilor mirare; 

Bucură-te, ostaşule al Marelui Împărat; 

Bucură-te, că în trup fiind, cu îngerii te-ai asemănat; 
Bucură-te, diamantul Bisericii cel luminos; 

Bucură-te, mlădiţă de vie cu rod prea frumos; 

Bucură-te, Clement, mult pătimitorule, mare mucenic al lui Hristos! 


Condacul al 13-lea (de trei ori) 

O, mult pătimitorule de chinuri amare, Sfinte mare mucenice al lui Hristos, Cle- 
ment, primeşte nevrednicele noastre rugăciuni şi fii mijlocitor pentru mântuirea 
sufletelor celor ce te cheamă în ajutor, ca împreună cu tine în veacul viitor să 
cântăm lui Hristos Dumnezeu: Aliluia! 


Apoi se zic din nou: 


Icosul 1 

Înger în trup cu minte de Hristos iubitoare te-ai arătat, căci cu totul de tine te-ai 
lepădat şi crucea suferințelor ai purtat, pentru care te lăudăm, strigând către tine 
aşa: 

Bucură-te, cel ce din pruncie vas ales al Duhului Sfânt te-ai arătat; 

Bucură-te, că maica ta cu multă dragoste te-a alăptat,; 

Bucură-te, fiu al Bisericii cu adevărat; 

Bucură-te, că numele de Clement cu taină l-ai purtat, 

Bucură-te, că numele de Clement vie înseamnă cu adevărat; 

Bucură-te, că via aceasta Hristos o a lucrat; 

Bucură-te, căci cu al Său mir te-a adăpat; 

Bucură-te, rod al viei lui Hristos; 

Bucură-te, al Bisericii mărgăritar prea luminos; 

Bucură-te, că roadele viei tale bine au plăcut lui Hristos; 

Bucură-te, alesule din scutece spre mare folos; 

Bucură-te, tânără mlădiţă de vie cu rod prea frumos; 

Bucură-te, Clement, mult pătimitorule, mare mucenic al lui Hristos! 


Condacul 1 

însutit roadele dreptăţii şi ale sfințeniei întru slava Domnului Dumnezeului şi 
Mântuitorului nostru lisus Hristos, căruia împreună cu Tatăl şi cu Sfântul Duh 1 se 
cuvine slava, cinstea şi închinăciunea în vecii vecilor. Amin. 


Apoi se face otpustul. 

Imnografie 





Troparul Sfântului sfințit mucenic Clement, episcopul Ancirei: Viţă de cuvioşie şi 
stâlpare de luptă grea, floare prea sfinţită şi rod de Dumnezeu dăruit, de-a pururi 
înfloritor ai fost dat credincioşilor, prea sfințite. Ci, ca cel ce eşti cu mucenicii 
împreună luptător şi cu ierarhii împreună locuitor, roagă-te lui Hristos Dumnezeu 
să mântuiască sufletele noastre. 


Troparul Sfântului mucenic Agatanghel: Mucenicul Tău, Doamne, Agatanghel, 
întru nevoinţa sa, cununa nestricăciunii a dobândit de la Tine, Dumnezeul nostru; 
că având puterea Ta, pe chinuitori a învins; zdrobit-a şi ale demonilor nepu- 
tincioase îndrăzniri. Pentru rugăciunile lui, mântuieşte sufletele noastre, Hristoase 
Dumnezeule. 


Condacul Sfântului sfințit mucenic Clement, episcopul Ancirei şi al Sfântului 
mucenic Agatanghel: Mlădiţă cinstită a viței lui Hristos te-ai făcut, prea lăudate 
mucenice Clement, biruitorule în multe lupte. Pentru aceasta cu cel ce împreună ai 
pătimit, ai strigat: Hristoase, Tu eşti Bucuria mucenicilor. 

Vieţile Sfinţilor - Viaţa şi pătimirea Sfântului sfinţitului mucenic Clement, 
episcopul Ancirei, a Sfântului mucenic Agatanghel şi a celor dimpreună cu 

După ce au trecut de la naşterea Domnului nostru lisus Hristos 250 de ani - în 
vremea împărăției lui Valerian (253-259) - cetatea de scaun a Ancirei, din părțile 
Galatiei, a odrăslit pe acest Sfânt mucenic Clement, ca pe o ramură aleasă de vie, 

plină de mulți struguri ai duhovniceştilor daruri, de prea bun neam. Părinții lui nu 
erau de o credinţă. Tatăl său era elin, slujitor păgânătății idoleşti, iar maica sa era 
creştină, născută din părinţi creştini, crescută în dreapta credinţă creştinească şi în 
buna învăţătură. Numele ei era Sofia, care fără de voie s-a însoţit cu bărbatul cel 
necredincios, căci părinții ei aşteptau împlinirea cuvintelor apostoleşti, care zic: 
"Bărbatul necredincios se sfinţeşte prin femeia credincioasă”. 


Dar n-a fost aşa precum se aşteptau ei, căci el aflându-se în adâncul păgânătății şi 
cuprinzându-se de întunericul închinării idoleşti, nu voia nici să se uite spre lumina 
lui Hristos, ba se sârguia încă în tot chipul, să atragă la păgânătate şi pe soția sa, 
Sofia. Ea, de asemenea, se îngrijea să-l povăţuiască pe calea adevărului, 
îndemnându-l ziua şi noaptea, arătându-i calea cea mântuitoare; dar nimic n-a 
sporit, împietrindu-se inima lui. Deci, Sofia se ruga lui Hristos, ca EI să fie 
milostiv către dânşii şi să le facă parte, că deşi uniţi cu trupurile, să se despartă, de 
vreme ce nu au amândoi un duh. 


lar Domnul nostru lisus Hristos, ascultând rugăciunile roabei Sale şi milos-tivindu- 
Se de dânsa, a liberat-o degrab de jugul necredinciosului bărbat; căci ca pe un 
netrebnic şi împietrit cu inima, lepădându-l cu totul, i-a poruncit lui să se ducă din 
acestea de aici. Deci, a murit acela, lăsând după dânsul întâiul născut, fiu mic în 
scutece, prunc de parte bărbătească, pe care fericita maică Sofia îl hrănea mai 
mult cu dreapta credinţă, decât cu laptele şi l-a adus la Hristos, luminându-l cu 
Sfântul Botez şi i-a dat numele Dia care în limba grecească, înseamnă 
AIE Deci, cuviincios i-a dat lui numele acela, ca o proorociţă, 
înainte văzându-l că este o stâlpare a viței celei adevărate a lui Hristos, care avea 
să aducă mulţi Struguri prin Sufletele omeneşti. Apoi, i-a proorocit că va fi 
mărturisitor ales al prea sfântului nume al lui lisus Hristos şi îşi va vărsa 
sângele său şi îşi va pune sufletul său pentru EI şi se va săvârşi ca un pătimitor 
şi mucenic al lui Hristos. 


Deci, îl învăţa pe el Sfintele cărţi şi obiceiurile cele bune şi la toată fapta bună îl 
povăţuia. Crescând copilul cu anii şi cu înţelepciunea, şi acum fiind aproape de 12 
ani, Sfânta Sofia, s-a apropiat de fericitul său sfârşit, pe care cunoscându-l mai 
înainte, încă pe patul durerii zăcând şi dorind ca fiul ei să fie moştenitor, nu atât al 
bogăției celei materiale, pe cât al celei nemateriale şi duhovniceşti, al faptelor 
bune, îl învăţa ca o maică, cuprinzându-l şi sărutându-l şi zicându-i: 

"Fiul meu prea iubit, cel ce din scutece ai fost orfan de tatăl tău, dar n-ai 
sărăcit, pentru că tată îţi este ţie Hristos Dumnezeu, Cel ce te îmbogăţeşte cu 
darurile Sale. Eu, fiule, te-am născut cu trupul, iar Hristos Dumnezeu te-a 
născut cu duhul; deci, pe Acela să ştii că-ţi este tată, Aceluia să te ştii că eşti fiu 

şi te păzeşte ca nu în zadar Să fii înfiat lui Dumnezeu; Slujeşte lui Hristos 
Domnul, în Hristos pune-ţi nădejdea ta, căci Acela cu adevărat este mântuirea 
noastră şi viaţa cea fără de moarte; Acela din cer S-a pogorât la noi, ca pe noi cu 
EI să ne ridice; Acela ne-a făcut fii iubiţi ai Lui şi ne-a îndumnezeit. Acelui 
Stăpân cine-l Slujeşte, scapă de toate cursele diavolului, calcă pe balaur şi pe 
scorpie şi biruieşte toată puterea cea potrivnică; că nu numai va ruşina pe 
necuraţii împărați, pe boierii şi pe tiranii cei ce se închină idolilor şi diavolilor, ci 
şi templele celor ce se cinstesc de dânşii le va sfărâma”. 


Apoi, în vorbă aceea maică, vărsând lacrimi din ochi şi umplându-se de 
dumnezeiescul dar, a început prooroceşte a-i spune înainte cele ce aveau să fie: 
"Rogu-mă ţie, zicea dânsa, fiule iubite, rogu-mă ca un dar să-mi faci, pentru 
toate durerile şi ostenelile mele cele pentru tine, fiindcă soseşte o vreme cumplită 
şi aproape este prigonirea cea cu mare mânie şi îngrozire; iată ai să fii dus, 
precum zice Domnul nostru, înaintea boierilor şi împăraţilor pentru El. Această 
cinste să-mi faci, o! fiule, ca să suferi pentru Hristos cu îndrăzneală şi cu 
bărbăţie şi să păzeşti tare şi nemişcată mărturisirea Lui; iar eu nădăjduiesc spre 
Hristosul meu, o! inima mea, că degrab îţi va înflori cununa mucenicească, spre 
cinste şi spre mântuirea mai multor suflete. 


Deci, găteşte-ţi inima ta spre nevoinţă mucenicească, ca nu nepregătit să te afle 
vremea nevoințelor; să ştii că de folos este, ca să fii lămurit prin primejdii, ca 
aurul în ulcea şi să nu te temi; căci vremelnică este pătimirea, dar veşnică 
răsplătirea. Degrab trece necazul, dar bucuria în veci rămâne, puţină este aici 
necinstea, dar veşnică este la Dumnezeu slava. Îngrozirile tiranilor şi bătăile 
sunt într-o zi, mânia împăraţilor împărăteşti batjocorită se face şi se vestejeşte 
slava lor; focul cel gătit de dânşii asupra mucenicilor lui Hristos se stinge, slava 
lor rugina o mănâncă şi puterea lor piere. 


Deci, nimic din acestea să nu te despartă de Hristos Dumnezeu, ci priveşte spre 
cer şi de acolo, de la Dumnezeu, aşteaptă-ţi bine răsplătirea bogăției celei mari şi 
veşnice. Teme-te de mărirea Lui, spăimântează-te de judecata Aceluia, 
cutremură-te de ochiul Lui cel atotvăzător; căci celor ce se leapădă de EI, focul 
cel nestins le este gătit şi viermele cel neadormit; iar cei ce cunosc slava 
dumnezeirii Lui, nicidecum nu cad; pe aceia veselia cea negrăită, bucuria şi 
mângâierea îi aşteaptă cu Sfinţii mărturisitori. 

Aceasta, o! fiul meu prea dulce, să-mi fie răsplătire de la tine pentru durerile 
mele, pe care le-am suferit prin naşterea ta, pentru ostenelile cele de la creştere, 
ca mărturisitor al Domnului să te săvârşeşti tu, cel ce ai ieşit din pântecele meu; 
atunci mă voi numi maică de mucenic şi mă voi prea mări întru suferinţele fiului 

care pentru Hristos va pătimi. Deci, sârguieşte-te a pătimi pentru Cel ce a pătimit 
pentru noi, ca de multe bunătăţi să te învredniceşti de la EI şi eu prin tine mă voi 
învrednici de aceleaşi cu toți sfinţii. lată, eu, o! fiul meu, sunt lângă uşile 
sfârşitului meu şi această lumină nu-mi va răsări dimineaţa, iar tu lumină îmi 
eşti întru Hristos şi viaţa mea întru Domnul, 


Pentru aceea mă rog ţie, o! fiul meu, ca să nu mă ruşinezi întru a mea nădejde, 
pe care o am în tine, ci ca, după cuvântul apostolului, să mă mântuiesc pentru 
naşterea de fii. Te-am născut, fiule, ca să pătimesc întru tine, ca şi Singur în 
trupul meu; sângele cel luat din mine fără de cruţare să-l verşi, ca pentru acela 
şi eu să iau cinste. Dă-ţi trupul la bătăi, ca printr-însele şi eu să mă veselesc 
înaintea Domnului nostru, ca şi cum singură aş fi pătimit pentru Dânsul. O 
femeie evreică, oarecând şapte fii a adus lui Dumnezeu prin mucenicie şi într- 
acele şapte trupuri ale fiilor săi cu singur Sufletul său pătimind, a rămas 
nebiruită. 


Iar tu singur destul îmi vei fi spre slava Domnului meu, de te vei nevoi cu tărie 
întru credinţă. lată mă duc de acum de la tine şi voi merge înaintea ta la 
Dumnezeu. Cu trupul mă duc, iar duhul meu nu se va despărţi de tine, ca 
împreună cu tine să mă învrednicesc a privi la scaunul lui Hristos, luându-mi 
înaintea Lui, prin pătimirile tale şi prin nevoinţele tale, cunună. Căci şi rădăcina 
pomului cea ascunsă sub pământ se rourează prin aceeaşi rouă, prin care se 
rourează şi ramurile cele ce se văd pe pământ”. 


Astfel, fericita maică înaintea sfântului său sfârşit, învățând pe fiul său cel iubit, 
cuprinzându-l şi sărutându-i capul, ochii, faţa, gura, pieptul şi mâinile, zicea: "O! 
fericită Sunt eu acum că sărut chip mucenicesc”. 


Și după mai multe cuvinte ca acestea, plecându-se pe grumajii lui, şi-a dat sufletul 
său în mâinile Domnului şi a adormit cu pace. 


Maica lui Clement murind cu moarte firească şi fiind îngropată cu cinste, el a 
rămas copil cu totul orfan, având numai pe Dumnezeu tată şi cuvintele mamei 
lui păzindu-le cu dinadinsul în inima sa. lar Dumnezeu de obşte al tuturor fiind 
purtător de grijă, Cel ce se îngrijeşte de orfani şi de săraci, fericitului Clement ca 
unui mic copil i-a dat altă maică; pentru că era în aceeaşi cetate o femeie de bun 
neam, cinstită şi bogată, cu numele tot Sofia, ca şi mama lui, prietenă maicii lui 
Clement; acea Sofie vieţuia după Dumnezeu, silindu-se la rugăciuni ziua şi 
noaptea, şi fiind fără fii, a luat pe acest fericit copil ca pe un fiu, adică pe 
Sfântul Clement şi ca pe un firesc al său copil îl iubea, având toată grija de el. 

Într-acele vremi s-a făcut o foamete foarte mare în Galatia şi lepădau păgânii elini 
pe copiii lor pe drumuri, neavând cu ce să-i hrănească, căci şi ei singuri de foame 
se sfârşeau. Atunci Sfântul Clement aduna pe acei copii în casa Sofiei, maicii sale 
de-a doua şi din averile ei îi hrănea, îi îmbrăca, îi învăţa şi la Sfântul Botez îi 
aducea; deci, a făcut hrănitoare de săraci şi şcoală în casa Sofiei, încât era maică a 
mulți copii întru Dumnezeu, mai bună decât cei ce i-au născut pe ei trupeşte; 
pentru că-i hrănea pe ei duhovniceşte, crescându-i întru creştineasca credinţă. 


Iar Sfântul Clement, în anii cei tineri ai vârstei sale, câştigând înţelepciune de 
bărbat desăvârşit, a început din tinereţe a-şi omori trupul său cu postul şi cu 
înfrânarea, vieţuind monahiceşte; căci din mâncările ce se făceau, de la carne se 
înfrâna şi se hrănea numai cu seminţe şi băutura îi era apă, întru care lucru se 
asemăna Sfinților trei tineri, ale cărora trupuri deprinzându-se cu postul, 
nevătămate au rămas de focul cel îndoit, adică cel dinăuntru, al poftei fireşti şi cel 
din afară al cuptorului celui arzător. Atunci, într-acele părți nefiind mulți creştini, 
fericitul Clement era între dânşii ca un dumnezeiesc luminător, care la mulţi 
răsărea lumina cunoștinței de Dumnezeu. Însă acum venise vremea ca lumina cea 
luminoasă să fie pusă în Sfeşnic; căci Sfântul Clement, prin faptele bune 
luminând, avea să se suie la treapta preoţiei, ca astfel pe mai mulţi luminându-i, 
să-i povăţuiască la calea mântuirii. 


Deci, prin dumnezeiasca purtare de grijă şi voire şi prin alegerea cu un glas al 
tuturor creştinilor celor din Galatia, a fost pus mai întâi citeţ, apoi diacon şi 
prezbiter; iar după doi ani a fost ridicat la treapta episcopiei, deşi era tânăr, având 
numai 20 de ani. Şi s-a făcut ca al doilea Daniil, care, fiind tânăr, a întrecut cu 
înţelepciunea şi cu faptele cele bune pe cei bătrâni şi a arătat cum că bătrânețile nu 
în numărul anilor se cinstesc, ci în viaţa cea îmbunătăţită şi întru înţelepciune. 


Sfântul Clement, luând dregătoria episcopiei, nu numai pe copiii pe care îi 
adunase îi învăţa carte, ci era învăţător şi celor bătrâni, aducându-i pe elini la 
creştinătate şi botezându-i şi în toate zilele înmulţind Biserica lui Hristos. 


După aceasta a început a se împleti cununa mucenicească, care s-a început astfel. 
Tiranul Dioclețian, luând împărăția Romei (284-305), în anul dintâi al stăpânirii 
sale, a trimis scrisori în toate părțile stăpânirii Romei, pe la boierii şi la voievozii 
săi, ighemoni şi la domni, şi pe la marii cetăților, poruncindu-le ca să ucidă şi să 
piardă cu diferite chinuri pe toţi cei ce cheamă numele lui Hristos. 

În acele scrisori ale sale îngrozea pe acei dintre boieri şi dintre voievozi, care n-ar 
împlini cu osârdie porunca lui privitoare la pierderea creştinilor. Deci, însemna 
asupra unora felul chinului şi al morţii, iar celor sârguitori spre a chinui, le 

făgăduia bogății şi cinste. Atunci toți de prin ţări şi cetăţi, împărăteştii slujitori, pe 
de o parte temându-se de îngrozirea împărătească iar pe de alta vrând ca fiecare să- 
i placă şi să ia de la dânsul cinste, arătau multă sârguinţă, ca să piardă de pe pământ 
numele creştinesc. 


Într-acea vreme în părțile Galatiei a venit un antipat, Domeţian, care căuta cu 
dinadinsul, după porunca împărătească, pe creştini spre ucidere. La acela a fost 
clevetit de cei necredincioşi Sfântul Clement, episcopul Ancirei, cum că opreşte 
închinarea la zeii cei mari şi că aduce la Hristos al său pe mulți. Atunci Domeţian a 
poruncit îndată ca, prinzându-l pe Clement, să-l aducă la sine şi-l ispitea mai întâi 
cu momitoare şi amăgitoare cuvinte, ca să-l atragă pe sfânt la a sa păgânătate, 
zicându-i: "Clevetirile cele despre tine aduse la noi, socotesc că nicidecum nu sunt 
adevărate. Pentru că fața ta şi chipul tău cinstit, cum şi obiceiul cel blând te arată 
că eşti om ales, de bun neam, înţelept şi cunoscător, iar cele zise despre tine de 
unii sunt nebunii copilăreşti. Deci, singur spune-ne cele despre tine, pentru că de 
la tine singur mai cu înlesnire vom şti adevărul, de ne vei grăi nouă ceva din 
înțelepciunea ta”. 


Sfântul episcop a grăit către dânsul: 





Zis-a tiranul: "Iată fără nădejde ne-ai mâhnit pe noi, începând a grăi acestea ci te 
sfătuiesc ca, lepădând acele cuvinte nefolositoare, să aduci jertfe zeilor noştri, 
ştiind că pe toţi cei ce defaimă pe Zei, îi aşteaptă chinuri, iar pe cei ce-i cinstesc şi 
se închină lor îi aşteaptă cinste; pentru care pe noi înşine să ne ai spre pildă, căci 
prin cinstirea acelora ne-am suit la o dregătorie mare ca aceasta şi le mulțumim 
pentru facerea de bine a lor, cinstind pe cei ce-i cinstesc pe ei şi chinuind pe cei ce 
nu vor să se închine lor”. 


La aceste cuvinte ale antipatului sfântul râzând, a zis: 





Nişte cuvinte ca acestea ale sfântului au pornit spre mânie pe Domeţian, care 
căutând mai mânios asupra sfântului, i-a zis: "Eu, precum văd, te-am făcut mândru, 

vorbind cu blândeţe către tine. Şi nu este de mirare, precum am auzit despre tine 
că petrecând totdeauna cu copii, asemenea ca dânşii ai înțelegere copilărească; 
dar acum de nu vei milostivi pe zei cu jertfe, să ştii că te voi pedepsi cu moarte, 
însă nu cu o moarte ca aceea de care nădăjduieşti, adică să mori repede; ci, mai 
întâi vei suferi multe feluri de chinuri, apoi vei muri cumplit, cu cea mai grea 
pedeapsă şi vei pieri în aşa fel ca să fii şi altora spre pildă; ca şi alții să se înveţe 
prin înfricoşata ta pierzare!". 


Sfântul Clement a răspuns: "Deoarece mi-ai adus aminte de copii, apoi să ştii că 
eu am avut Sârguința Să învăţ pe copii înţelepciunea aceea pe care n-o au nici 
bărbaţii care Sunt mai bătrâni şi mai înţelepţi între voi; căci adevărata 
înțelepciune a lui Dumnezeu se tăinuieşte de cei înţelepţi şi cunoscători ai lumii 
acesteia şi se descoperă pruncilor; drept aceea, mă laud şi-i adeveresc că aduc 
jertfe înţelegătoare şi cuvântătoare Dumnezeului meu, iar nu ca ai voştri 
jertfitori, care aduc pâraie de sânge şi prin care fără de minte cinstiţi pe zeii 
voştri. lar eu, când îmi voi vărsa sângele pentru Dumnezeul meu, îl voi aduce ca 
jertfă Lui, însă prin aceasta, în parte voi răsplăti Domnului meu pentru vărsarea 
sângelui Său pentru mine; căci Hristos, Împăratul meu, m-a răscumpărat cu 
cinstitul Său sânge”. 


Zicând acestea mucenicul, cu multă îndrăzneală, antipatul lepădându-şi blândeţea 
sa mincinoasă, şi-a arătat amărăciunea şi nebunia sa firească şi a poruncit ca să-l 
spânzure gol pe sfântul de un lemn şi să strujască trupul lui. 


Deci, făcând aceasta, slujitorii strigau asupra mucenicului, a nu defăima 
împărăteştile porunci; apoi făcând adânci brazde pe trupul sfântului, ca pe o holdă 
şi căzând de pe dânsul mai multe părți ale trupului, se vedeau toate cele dinăuntrul 
încât şi ochilor, care vedeau acea înfăţişare, le era greu de suportat; dar el nu s-a 
mişcat cu mintea, nici nu şi-a schimbat faţa, nici n-a scăpat vreun cuvânt nesuferit, 
nici glas de durere n-a grăit, nici n-a gemut, fiind chinuit atât de greu, ci era mai 
tare şi mai îmbărbătat decât cei ce priveau la nişte chinuri ca acele ale lui şi se 
vedea chiar, că-l durea mai puţin decât pe chinuitorii lui. 


Apoi, cu mare vitejie mulțumea dătătorului de nevoinţă, lui Hristos Dumnezeu şi 
privind spre ceruri cu faţa veselă zicea: Slavă Ție, Hristoase, lumina şi viaţa 
mea, suflarea şi bucuria mea; mulțumesc Ţie, o! Dătătorule de viaţă, că m-ai 
învrednicit de o mântuire ca aceasta, acum se va veseli sufletul meu în calea 
mărturiilor Tale; dulce îmi este toată osteneala pentru dragostea Ta, Ţie se 
cuvine Slavă, că mă întăreşti cu răbdarea; că mâna ta cea atotputernică ai întins- 

Astfel rugându-se sfântul, chinuitorii săi au slăbit şi au rămas în nelucrare; iar 
antipatul, văzând pe cei ce slăbiseră, a zis către mucenic: "“Socoteşti că prin 
răbdarea ta m-ai biruit şi că după un ceas s-au ostenit slujitorii?" 


Sfântul răspunse: 


Atunci antipatul a poruncit la alţi slujitori să înconjure pe ucenic şi să-i zdrobească 
trupul mai rău decât cei dintâi; şi au chinuit astfel pe pătimitorul cel nebiruit multă 
vreme, până ce şi aceia au slăbit şi au ajuns ca morții. Antipatul privind la ei şi pe 
de o parte mirându-se, iar pe de alta ruşinându-se pentru slăbiciunea slujitorilor săi, 
a poruncit să pogoare pe mucenic de pe lemn; iar sfântul era în aşa chip, încât a-l 
vedea era de spaimă şi nici a-l atinge cu mâinile nu se putea; pentru că era cu totul 
zdrobit, încât se vedeau numai oasele singure sângerate şi abia se cunoştea că este 
om. 


Antipatul, văzând că nu sporeşte nimic cu chinurile, a început iarăşi a vorbi către 
mucenic cu cuvinte blânde, dar el precum se cădea ostaşului celui viteaz al lui 
Hristos, grăind către chinuitor multe împotrivă, l-a pornit iarăşi spre mânie. Şi a 
strigat Domeţian, zicând: "Cu adevărat omul acesta este sfadnic, bateţi-l peste faţă 
şi peste gură; căci acele părţi ale trupului îi sunt încă întregi şi pentru aceea 
grăieşte cu îndrăzneală; deci, ca să fie asemenea cu restul trupului bateţi-l fără de 
cruţare. ” Şi l-au bătut slujitorii pe sfântul peste faţă şi peste gură cu palmele, încât 
a căzut la pământ de loviturile cele tari; dar şi zăcând la pământ, l-au bătut cu 
pietre peste gură, fără milă, sfărmându-i şi dinţii. 


Mucenicul, bucurându-se, zicea: 





Tiranul, mirându-se de o mărire de suflet ca aceea a mucenicului, a poruncit să-l 
ducă în temniţă, apoi, părându-i-se că nu va putea să meargă singur, fiind atât de 
zdrobit, căci tot trupul îi era o rană, a poruncit slujitorilor să-l ducă de mâini şi de 

picioare, iar sfântul gonind pe cei ce voiau să-l ia şi să-l ducă, s-a sculat singur cu 
puterea lui Hristos, cântând şi zicând: 





Antipatul auzind aceasta, a zis către cei ce şedeau cu dânsul: "O! câtă răbdare şi 
putere este în omul acesta! Astfel s-ar cădea să fie ostaşii noştri împărăteşti, ca să 
fie mai presus de toate primejdiile; nu mi se cade ca să-l mai judec din nou, ci îl 
voi trimite la împăratul Dioclețian, că numai singur acela va putea să-l biruiască, 
fiind iscusit în tiranii; căci totdeauna scorneşte astfel de chinuri şi ucideri, încât 
toată cetatea Romei se cutremură de judecăţile lui”. 


După puţine zile, sfântul tămăduindu-se, cu darul lui Hristos şi însănătoşindu-se 
fiind în temniţă, antipatul I-a trimis la Roma, la împăratul Dioclețian, scriind toate 


cele despre dânsul. 


Iar sfântul fiind dus de ostaşi, când ieşea din cetate, se ruga la Dumnezeu, zicând: 





Astfel rugându-se, îl duceau în cale. Şi ducând pe sfânt la Roma, l-au pus de faţă 
înaintea păgânului împărat şi se miră împăratul, văzând luminoasa față a 
mucenicului şi tăria lui cea trupească; apoi nu voia să creadă scrisoarea lui 
Domeţian, prin care îl înştiinţa, că nişte pătimiri ca acelea a răbdat creştinul acela, 
pentru că-l vedea cu trupul sănătos, vesel la faţă, ca şi cum niciodată n-ar fi răbdat 
vreo primejdie. Şi-l întreba: "7u eşti vestitul Clement, care ai răbdat atâtea 
chinuri?" 


Apoi a poruncit să pună în jurul sfântului, multe feluri de materii amăgitoare şi 
înfiorătoare: de o parte argint şi aur mult, scrisori împărăteşti, care dădeau 
mucenicului mari dregătorii, haine de mult preţ, toată bogăţia şi podoaba; iar de 

altă parte unelte de chinuiri, mâini de fier şi unghii, paturi de fier, brice ascuţite, 
cărbuni aprinşi, căldări, coifuri înfocate, ţepi, roate, lanţuri grele şi mulțime de 
unelte de chinuire fără de număr. Unele ca acestea împăratul punând înainte şi spre 
mucenicul căutând, i-a arătat cu mâna aurul şi darurile cele bogate, zicându-i: 
"Acestea, Zeii noştri le dăruiesc ţie, dacă cunoscându-i pe ei, vei începe a-i cinsti 
cu închinăciuni şi cu jertfe”. 

Sfântul şi-a întors ochii de la acelea, ca de la nişte lucruri proaste, necurate, rele şi 
nevrednice de vedere, apoi a zis cu suspinare: "Să fie acelea cu zeii voştri spre 
pierzare”. 


Iar împăratul cu groază căutând, a arătat cu mâna spre uneltele de chinuire, zicând 
către sfânt: "Acestea sunt pregătite celor ce nu cred în zeii noştri”. 


Viteazul mucenic al lui Hristos i-a răspuns: "Dacă firaniile tale, precum ţi se pare, 
sunt înfricoşate, apoi ce socoteşti de chinurile acelea, pe care le-a gătit 
Dumnezeu în iad celor ce nu cred în El? Deşi se văd darurile voastre a fi 
luminoase, minunate şi cinstite, pentru cei ce cugetă cele pământeşti, cu mult 
mai mari însă Sunt cele ce se dau în ceruri şi pe care le-a pregătit Dumnezeu 
celor ce-L iubesc, pe care ochiul nu le-a văzut, urechea nu le-a auzit şi la inima 
omului nu s-au Suit. 


Aurul şi argintul sunt lucruri neroditoare aflate de oameni spre împodobirea cea 
din afară, care prin foc şi prin fier se prefac, de rugină şi de frecare se mănâncă, 
de tâlhari se jefuiesc şi de hoţi se fură; hainele cele luminoase sunt lucrul 
viermilor, mâncarea moliilor sau lâna luată cu silă de pe dobitoacele cele 
necuvântătoare; iar de cei ce le fac pe ele, de aceia se cuvine mai mult a ne mira, 
decât de voi care vă împodobiţi cu acelea; căci prin meşteşug făcând cineva un 
lucru din materie, îl preface, dar numai lucrătorii, ca nişte proşti, se trec cu 
vederea, iar cei ce se împodobesc cu lucrul lor, aceia se mândresc şi se înalță, de 
la dobitoace împrumutându-şi slava. 


Iar bunătăţile bunului nostru Dumnezeu sunt neîmprumutate de la nimeni şi 
sunt ale Lui adevărate şi neschimbate şi cu a Lui voie, iar nu cu meşteşug 
omenesc; acelea au slavă nemăsurată şi luminare veşnică, încât nici de 
schimbarea vremii celei lungi nu se tem, nici moliile nu le mănâncă, nici rugina 
nu le strică şi nici în vecii cei fără de sfârşit nu pot să se învechească”. 


Dioclețian a zis: "Rău înfelegi, drept aceea mă sârguiesc ca să te aduc la 
cunoştinţa zeilor şi de aceea vorbesc cu tine cu blândeţe, îndemnându-te să nu 
nădăjduieşti spre omul cel muritor, căci Hristos, pe care voi îl cinstiţi, acela de la 

iudei multe chinuri răbdând, mai pe urmă a fost ucis şi a murit, iar Zeii noştri sunt 
nemuritori şi niciodată n-au pătimit ceva”. 


Sfântul a răspuns: "Adevărul grăieşti, împărate, că zeii voştri sunt nemuritori şi 
nepătimaşi, căci cum puteau Să moară, nefiind vii niciodată? Și cum puteau să 
pătimească ceva, fiind nesimţitori? Și să ştii aceasta, că prin tăiere, prin batere, 
prin cioplire s-au făcut, de mâini omeneşti; pentru că zeii voştri cei de piatră, cu 
fierul şi cu ciocanul au fost bătuţi, cei de lemn, cu toporul şi cu cuțitul tăiaţi; cei 
de aur şi de argint, prin foc vărsaţi; cei de aramă şi de fier, făuriţi cu ciocanul şi 
alte multe fără de cinste bătăi şi dosădiri au luat, însă au rămas nesimţitori; deci, 
fără de moarte sunt, ca cei nevieţuitori şi se sfărâmă ca cei ce n-au fost 
niciodată, iar Domnul meu şi Dumnezeu lisus Hristos, după firea omenească a 
voit să moară cu trupul, ca să mântuiască lumea şi însăşi moartea s-o calce cu 
puterea Sa dumnezeiască şi făcând-o aceasta, a înviat a treia zi şi nouă viaţă ne- 
a dăruit”. 


Dioclețian, auzind vorba cea liberă şi îndrăzneață a sfântului, s-a mâniat foarte şi a 
poruncit ca, legându-l gol de o roată, să-l întoarcă şi să-l bată cu toiege de fier. 
Deci, întorcându-se roata, când sfântul era deasupra, îl băteau cu toiege, iar când 
era jos, unde într-adins locul era strâmt, acolo de roată se freca, încât şi oasele într- 
însul se sfărâmau şi carnea, care crescuse după cele dintâi chinuri, s-a rupt. 


Astfel multe ceasuri fiind chinuit, mucenicul lui Hristos se ruga, zicând: "Doamne, 
lisuse Hristoase, ajută-mi şi uşurează-mă în chinuri, luându-mi cumplitele 
dureri, căci spre Tine nădăjduind, m-am dat la rănire. Ajută-mi, precum altă 
dată ai ajutat pe Apostolul Tău, Sfântul Pavel şi-mi vezi trupul meu rănit cu 
amar. Căci doresc să fiu întreg şi sănătos, spre Slava şi mărturisirea Sfântului 
Tău nume şi spre primirea celor mai multe chinuri pentru Tine. Spre ruşinarea 
şi neslăvirea păgânilor, întăreşte-mă întru numele Tău, căci spre Tine 
nădăjduiesc, dătătorule de viaţă al meu”. 


Astfel sfântul rugându-se, roata a stat nemişcată şi cei ce o întorceau au slăbit, iar 
sfântul, cu nevăzută mână dezlegându-se, stătea întreg cu tot trupul şi sănătos. 


Unele ca acestea văzându-le mulți din poporul care se adunase acolo, strigau cu 
mirare: "Mare este Dumnezeul creştinilor!". 


Iar Sfântul Clement fiind cu adevărat viţă a viei lui Hristos, mai înainte însemnând 
cu duhul strugurii cei gândiţi, ce erau să iasă din nevoinţele lui cele muceniceşti, cu 
mare glas înălța laudă lui Dumnezeu, zicând: "Mulţumesc Ție, Dumnezeule, Tatăl 

Acestea le grăia sfântul, spunând mai înainte vremea cea viitoare, în care 
închinarea de idoli se va stinge, ca un întuneric, iar credinţa lui Hristos va răsări ca 
soarele şi va lumina toată lumea. Aceste cuvinte ale sfântului au ars ca o săgeată pe 
păgânul împărat Dioclețian, pornindu-l spre mai mare mânie, căci nu luase întru 
nimic aminte la minunea ce se făcuse cu puterea lui Dumnezeu. Ci orbit fiind de 
răutate, se sârguia spre chinuirea cea tiranică, poruncind să-l bată cu fiare groase 
peste gură pe sfânt şi să-i sfărâme dinţii. 


Dar sfântul şi în bătaia aceea, nu înceta a grăi, întărâtând pe tiran, deşi slujitorii îl 
îngrozeau, poruncindu-i să tacă, dar ca arama, care cu cât se bate mai mult, cu atât 
dă mai mare sunet, aşa şi mucenicul lui Hristos, cu cât îl îngrozeau, sfărâmându-i 
cu fierul dinţii şi gura, cu atât striga cu mai mare glas, grăind cele ce erau spre 
slava lui Dumnezeu şi spre înfruntarea mândrului tiran. Apoi, ostenindu-se şi 
Dioclețian şi slăbind de mânie, a poruncit ca, legându-l pe mucenic peste tot trupul 
cu lanţuri de fier, să-l arunce în temniţa de rând a poporului. 


Deci, şezând sfântul în temniţă, a venit la dânsul după ceasul de seară, mulțime de 
popor, bărbaţi şi femei, bine înţelegătoare, care fuseseră cu fii lor la privelişte şi 
văzuseră bărbăţia lui; aceia căzând cu un suflet la picioarele lui cele sfinte, cereau 
Sfântul Botez. lar sfântul mulțumea lui Dumnezeu că se înmulțea numărul 
mărturisitorilor Lui, după atâta prigonire cumplită şi învăţându-i îndată despre 
Sfânta credinţă în Hristos, i-a botezat pe toţi, de la mic până la mare, pentru că în 
temnița aceea era apă destulă şi cântau cu bucurie: Fericiţi, cărora s-au iertat 
fărădelegile şi cărora s-au acoperit păcatele. 


Dar la miezul nopții, o lumină mare a străbătut din cer spre temniţa aceea şi toți, 
căutând în sus, au văzut pe un tânăr frumos, strălucind cu haina ca fulgerul, 
zburând cu aripi întinse şi pogorându-se spre sfântul mucenic. Apoi, apropiindu- 
se de el, i-a dat în mâini o pâine curată şi un pahar de vin şi îndată s-a făcut 
nevăzut, încât toţi stăteau cu spaimă, mirându-se de ceea ce vedeau. Sfântul 
Clement, cunoscând că acela este Trupul şi Sângele lui Hristos, a făcut 

obişnuitele rugăciuni şi a împărțit la toţi cei botezați împărtăşirea Tainelor celor 
dumnezeieşti, tocmai când se lumina de ziuă. 


Și veneau la dânsul în toate zilele credincioşii, aducând cu ei pe alţii la Sfântul 
Botez. Aşa se înmulţea turma lui Hristos, iar temniţa se făcuse ca o biserică în care 
se înălțau laude lui Dumnezeu, lucru pe care văzându-l străjerii, au spus 
împăratului. 


Deci, într-acea noapte, venind ostaşii din porunca împăratului au prins pe toată 
mulțimea credincioşilor care se adunaseră la sfântul şi i-au scos afară din cetate, ca 
pe oi la junghiere; apoi întreba pe fiecare mai înainte la tăiere: "Te vei lepăda de 
Hristos, ca să rămâi viu?" Nu era însă nici unul care să se înfricoşeze de moarte, 
căci toţi voiau să moară pentru Domnul şi au fost tăiaţi atunci pentru Hristos o 
mulțime de bărbaţi, femei şi copii, afară numai de un tânăr, care a scăpat din 
mâinile celor ce-i tăiau, nu temându-se de moarte, dar voind să pătimească mai 
mari chinuri pentru adevă-ratul Dumnezeu.Numele tânărului acestuia era 
Agatanghel, despre care se va spune îndată. 


După aceasta Dioclețian, aducând înaintea judecății sale pe Sfântul Clement şi 
cercetându-l mult, l-a chinuit cumplit. Mai întâi l-a bătut tare cu vine de dobitoc, 
multă vreme, apoi spânzurându-l, îl strujea cu unghii de fier, până ce i s-au golit 
oasele, fiindu-i tot trupul strujit. 


Şi a zis sfântul către tiran: 





Apoi, tiranul a poruncit să-i ardă coastele cu făclii. Sfântul răbda toate cu bucurie, 
pentru lisus cel prea dulce. 


Și mirându-se Dioclețian de răbdarea şi de tăria mucenicului, a zis către ai săi: "Pe 
mulți am chinuit dintre ticăloşii creştini, dar pe nici unul n-am văzut aşa de 
nebiruit, deci, îl voi trimite în Nicomidia, la Maximian, ca pe un lucru nou şi 
niciodată văzut şi auzit, ca să se minuneze de trupul lui cel nebiruit de chinuri; 
căci mi se pare, că nici el n-a văzut niciodată un om aşa de puternic la minte şi 
tare cu trupul!" 

Atunci a poruncit ca să-l pună legat în corabie şi să-l ducă în Nicomidia, la 
judecata celuilalt împărat, Maximian, scriindu-i despre toate cele ce a răbdat 
Clement de la dânsul, în Roma şi despre cele suferite de la Domeţian în Ancira. 
Deci, ieşind sfântul din Roma, îl plângeau creştinii cei credincioşi; unii îi sărutau 
mâinile şi picioarele, alţii se ungeau cu sângele lui şi nu puteau să se despartă de 
dânsul, încât cu sila de-abia l-au lăsat să intre în corabie, făcând rugăciune lui 
Dumnezeu pentru dânşii şi pentru el. 


Intrând sfântul în corabie, cel de mai sus pomenit Agatanghel, care a scăpat 
noaptea din mâinile ostaşilor, cei ce au ucis cu săbiile turma lui Hristos, afară din 
cetate, acela apucând mai înainte, a intrat pe ascuns în corabie şi aştepta pe Sfântul 
Clement. Şi când a fost adus, a căzut la picioarele lui cele sfinte, spunându-i că este 
botezat de dânsul. Apoi l-a înştiinţat despre pierderea credincioşilor şi despre fuga 
sa; că pentru aceea a venit la dânsul, ca împreună cu el să pătimească toate 
chinurile şi să moară pentru Hristos Domnul. 


Sfântul Clement s-a bucurat de fericitul Agatanghel şi de o osârdie ca aceea a 
lui, cum şi de dragostea către Hristos Dumnezeu, socotind venirea lui la sine ca 
venirea îngerului lui Dumnezeu. Apoi a dat mulțumită tuturor şi a cerut de la El 
întărire şi ajutor, ca să dea tânărului copil bărbăţie şi putere să rabde până la 
Sfârşit şi să se învrednicească de cununa cea mucenicească. 


Plecând sfinţii, petreceau în rugăciuni ziua şi noaptea, dar nu aveau hrană 
nicidecum şi nici nu se îngrijea de aceasta Sfântul Clement, pentru că zicea: 






Văzând ostaşii pe Clement cu Agatanghel nemâncând, nici bând multe zile, s-au 
milostivit şi le-au dat lor pâine şi apă, iar ei le-au mulţumit de acel lucru bun; dar 
hrană şi băutură de la dânşii n-au luat, spunându-le că ei sunt hrăniţi de Dumnezeu, 
purtătorul de grijă al tuturor, pentru că îngerul Domnului, noaptea le aducea hrană 
din cer şi îi întărea. 


Mergând multe zile, au sosit la insula ce se numeşte Rodos şi ieşind mulţi din 
corabie în cetate, ca să-şi cumpere bucate, a rugat sfântul pe oaspeţii cei rămaşi ca 
să-i libereze ca să meargă în biserica creştină să se împărtășească cu 
dumnezeieştile Taine ale Făcătorului de viaţă, adică cu Trupul şi Sângele lui 
Hristos, pentru că era în ziua aceea duminică. lar episcopul insulei aceleia, 
iubitorul de Dumnezeu, Fotin, auzind despre Sfântul Clement, a venit cu clerul său 
şi cu alți creştini şi au rugat pe mai marele ostaşilor ca, dezlegând din lanţuri pe 

Clement, să-l lhibereze la dânşii, cu ucenicul Agatanghel, pentru un timp oarecare; 
făgăduindu-le ca fără zăbavă, să-l aducă iarăşi în corabie. 


Deci, au eliberat pe Sfântul Clement după rugămintea episcopului şi l-au dus pe 
sfânt într-o biserică mică, deoarece creştinii pe timpul acela erau în insulă puţini; 
apoi poruncind episcopul ca să se facă citire din dumnezeieştile cuvinte ale 
Evangheliei, a deschis un cleric cartea şi a început a citi cuvintele acestea: Să nu 
vă temeţi de cei ce ucid trupul, dar sufletul nu pot să-l ucidă. Acestea auzindu-le 
sfinții, şi-au ridicat ochii în sus cu suspinuri, iar creştinii cei ce stau în biserică 
uitându-se la dânşii au plâns, aşa că au umplut biserica de lacrimi. 


Apoi a rugat episcopul pe Sfântul Clement ca să săvârşească dumnezeiasca 
Liturghie şi când slujea el, unii din clerici, asemenea şi din popor, care erau 
vrednici, au văzut pe disc că era un cărbune foarte mare, din care ieşea o negrăită 
lumină ce lumina pe sfântul şi pe cei ce stau înainte; iar prin altar au văzut pe 
Sfinţii îngeri zburând în văzduh; dar cei ce au văzut o minune ca aceea, au căzut cu 
fețele la pământ şi nu îndrăzneau să se uite la sfânt, iar după săvârşirea Sfintei 
slujbe, a luat Fotin, episcopul, în casa sa pe sfinți. Deci, pe mulţi bolnavi îi aducea 
şi îi apropia de Sfântul Clement, nu numai din credincioşi, ci şi din necredincioşi, 
şi pe care mucenicul lui Hristos, cu rugăciunea şi cu semnul Crucii, îi tămăduia. 


Pentru aceea, mulţimea de elini au început a mărturisi, la arătare, pe Hristos, că 
este adevăratul Dumnezeu şi au dorit Botezul. lar ostaşii văzând că mult popor se 
adună la Sfântul Clement, s-au temut ca să nu ia de la dânşii pe cel legat şi lor să le 
facă rău. lar pentru aceea l-au dus în corabie şi iarăşi l-au pus în lanţuri, dar l-au 
petrecut credincioşii cu multe lacrimi şi cu tânguiri, nevrând să se despartă de el; 
apoi, dând sfinților sărutarea cea mai de pe urmă şi legăturile lui Clement 
sărutându-le, s-au întors, ostaşii silindu-se ca să plece mai iute de acolo; suflând 
vântul spre ajutor, au trecut repede Marea Egee şi au sosit în Nicomidia. 

Maximian, păgânul împărat din Nicomidia, primind scrisoarea de la Dioclețian şi 
pe mucenic văzându-l, s-a mirat de răbdarea cea mare a lui şi de bărbăția cea 
nebiruită, apoi, temându-se să-l întrebe pe el singur, ca să nu fie ruşinat de dânsul, 
l-a dat lui Agripin ighemonul, spre cercetare, iar el singur se prefăcea a se 
îndeletnici cu alte lucruri împărăteşti. Deci, Agripin punând înaintea judecății sale 
pe sfinţi, a zis lui Clement: ”7u eşti Clement?” 


Răspuns-a sfântul: VBu sunt robul lui Hristos". 


Iar ighemonul a poruncit să-l bată cu palme peste gură, zicându-i: "Pentru ce nu te 
numeşti rob al împăratului, ci al lui Hristos?" 

Sfântul, fiind bătut, a zis: 





Iar ighemonul uitându-se la Sfântul Agatanghel, i-a zis: "Tu cine eşti, că nu este 
scris despre tine ceva în scrisoarea lui Dioclețian”. 


Iar Agatanghel, privind spre cer, a zis: "Şi eu sunt creştin, şi m-am învrednicit 
de numele creştinesc prin acest slujitor al lui Dumnezeu, Clement”. 


Zis-a ighemonul: "Deci, acela este vinovat al rătăcirii tale şi morţii celei cum- 
plite”. 


Și a poruncit ca pe Sfântul Clement spânzurându-l gol, să-i chinuiască trupul lui, 
iar pe Agatanghel asemenea, să-l bată tare cu vine. Dar Sfântul Clement în chinuri 
fiind, se ruga către Dumnezeu pentru Agatanghel, ca să-l întărească întru pătimiri. 


După chinurile acelea, a poruncit tiranul ca pe amândoi să-i arunce în temniţă. Şi 
erau în temniță o mulţime de alţi legaţi, pentru multe feluri de pricini. Aceia 
văzând rugăciunea sfinţilor cea cu dinadinsul către Dumnezeu şi văzând că îngerii 
lui Dumnezeu au cercetat şi mângâiat pe robii lui Hristos, s-au umilit foarte mult şi 
căzând la picioarele lui Clement, se rugau ca să-i aducă la Dumnezeul lui; deci, s-a 
întâmplat acolo, după rânduiala lui Dumnezeu, că era apă destulă pentru Botez. 
Atunci, învăţându-i pe ei Sfântul Clement, i-a botezat pe toţi şi deschizând temniţa 
cu rugăciunea, i-a eliberat pe ei, zicându-le: 







A doua zi, înştiințându-se Agripin ighemonul despre liberarea celor legați, s-a 
supărat pe sfinți foarte rău şi pregătind priveliştea, i-a dat spre mâncare fiarelor; 
însă acelea n-au vătămat pe sfinţi, ci se gudurau ca câinii cei de casă, pe lângă 
stăpânii lor. Atunci a poruncit ca să înfierbânte nişte ţepi şi să le înfigă prin 
degetele lor până la coate şi aceasta făcându-le, le-a dat amară durere mucenicilor. 


lar poporul care privea la ei, nesuferind o chinuire ca aceea, striga asupra 
ighemonului cu mânie, ca să libereze pe cei nevinovaţi. 


Ighemonul, mai mult mâniindu-se, a poruncit ca alte ţepi înfocate să înfigă în 
subțiorile lor, până la umere. 

Atunci poporul, nesuferind, a luat pietre şi a aruncat asupra ighemonului, strigând 
cu mare glas: "Mare este Dumnezeul creştinilor”. 


Ighemonul, temându-se de gâlceavă şi de tulburarea poporului, a fugit în casa sa. 


Apoi, sfinții mucenici, neîndrăznind nimeni să-i oprească, s-au dus la muntele ce se 
numea Piramis, unde obişnuiau elinii să aducă jertfă zeilor lor şi acolo, în templul 
idolesc şezând, au sfărâmat pe idoli cu rugăciunea şi au izgonit de acolo pe diavoli. 


După câteva zile, înştiințându-se despre dânşii ighemonul, cum că sunt acolo, s-a 
dus cu jertfitorii şi cu ostaşii săi, şi acolo bătând tare cu bețe groase pe sfinţii 
mucenici, iar oasele lor fărmându-le, i-au băgat în saci, pe fiecare separat, punând 
pietre cu dânşii; apoi cosându-i i-au aruncat din munte în mare. Atunci, prăvălindu- 
se sfinţii spre prăpastia muntelui, au căzut în mare şi s-au înfundat în noianul cel 
adânc, încât toți îi socoteau ca pieriţi. 


Unii din credincioşi, înştiințându-se despre înecarea sfinţilor, umblau pe mal, 
aşteptând ca marea, care după obicei, aruncă pe morţi, să arunce şi trupurile 
sfinților mucenici; şi iată văzură doi saci plutind pe mare; deci urcându-se într-o 
luntre, au mers acolo, apoi dezlegându-i, au aflat pe sfinţii răbdători de chinuri, vii 
şi sănătoşi, ca şi cum nimic nu pătimiseră şi au prea mărit pe Dumnezeu. 


Apoi, s-au odihnit pe mal în noaptea aceea şi îngerii lui Dumnezeu cercetând pe 
sfinți, i-au întărit pe ei cu hrană. Şi făcându-se ziuă, au mers Sfântul Clement şi 
Sfântul Agatanghel în cetate şi stând în mijlocul târgului, spuneau popoarelor 
măririle lui Dumnezeu. Apoi, ridicându-şi mâinile în sus, ziceau către Dumnezeu: 
"Mulţumim, Ţie, Doamne, lisuse Hristoase că n-ai părăsit pe cei ce nădăjduiesc 
spre Tine, ci ne-ai izbăvit de cumplitele chinuri şi n-ai veselit pe vrăjmaşii noştri, 
ci qi prea mărit întru noi numele Tău cel sfânt”. 


Deci, erau acolo doi orbi, unul având o mână uscată, iar altul slăbănog, pe aceia 
îndată 1-a tămăduit prin punerea mâinilor sale. Aceasta văzând poporul, a început a 
aduce la dânşii pe bolnavii lor şi pe cei ţinuţi de duhuri viclene şi toţi se tămăduiau, 
cu rugăciunile şi prin atingerea mucenicilor; deci, se slăvea de popor cu mare glas 
numele lui lisus Hristos. 


Acestea văzând Agripin, ighemonul, s-a mirat foarte mult şi era întru nepricepere; 
apoi, ducându-se, a spus împăratului despre toate cele ce se făcuseră şi se mira şi 
împăratul foarte mult, căci cei ce se credeau pierduţi în mare, s-au aflat vii. Şi 
înştiințându-se că Sfântul Clement este din Ancira de neam, a poruncit să-l trimită 

pe mucenic în patrie, zicând: "Cetatea care l-a născut şi l-a crescut, aceea să-l 
aibă şi să-l pedepsească, precum voieşte”. Deci, a scris despre dânsul lui Curichie, 
ighemonul Ancirei şi luându-i ostaşii pe amândoi legaţi, i-au dus în Ancira. 


Intrând Sfântul mucenic Clement cu bucurie în patria sa, zicea: 





ŞI i-au pus pe dânşii înaintea lui Curichie ighemonul. lar el întrebându-i, i-a pus la 
chinuri pe dânşii; mai întâi cu scânduri de fier înfocate au ars coastele lor, apoi pe 
Sfântul Clement l-au legat de un stâlp şi l-au bătut fără milă, încât şi carnea lui a 
căzut. lar pe Sfântul Agatanghel spânzurându-l, l-au strujit cu unghii de fier; apoi îi 
întrebau, batjocorîndu-i: "Nu simţiți dureri în trupurile voastre?" 


Răspuns-a Sfântul Clement cu apostoleştile cuvinte, zicând: De se şi strică omul 


Şi a poruncit chinuitorilor, ca luând un coif de fier foarte tare încins, să-l pună pe 
capul Sfântului mucenic Clement şi făcându-se aceasta, ieşea fum grozav din nări, 
din urechi şi din gura sfântului. lar el răbdând durerea cea negrăită a strigat către 
Domnul său, zicând: 





Astfel sfântul rugându-se, îndată s-a răcit coiful acela de fier, lucru care văzându-l 
ighemonul Curichie, s-a înspăimântat şi nepricepându-se ce să le mai facă, 1-a 
trimis în temniţă şi i-a scris împăratului Maximian, spunându-i despre ceea ce s-a 
făcut. 

lar fericita Sofia, a doua maică a lui Clement, a venit în temniţă noaptea, cu multă 
bucurie şi cu lacrimi, veselindu-se de un fiu ca acela, care s-a arătat ales pătimitor 
al lui Hristos şi sărutând rănile şi legăturile amândurora, a spălat şi a şters sângele 
lor, apoi, le-a legat rănile cu pânze curate şi de toate cu de-amănuntul întreba pe 
Sfântul Clement, unde, cum a pătimit şi de la cine? Şi le-a adus lor şi hrană, apoi 1- 
a întărit pe ei; şi în toate nopţile venind, slujea legaţilor lui Hristos. 


După câtăva vreme, venind porunca de la împărat, ighemonul Curichie a trimis pe 
sfinții mucenici în altă cetate, ce se numea Amisia, la alt chinuitor mai cumplit, 
anume Domeţie, care era slujitor împărătesc. 

lar fericita Sofia a petrecut până departe pe sfinţii mucenici, fiind cu copiii aceia, 
pe care Sfântul Clement i-a hrănit în vreme de foamete, în casa ei şi i-a ţinut la sine 
în loc de fii. Dintre aceştia unii, nevrând să se despartă de sfinții răbdători de 
chinuri, au mers cu dânşii, legându-se cu dragostea cea către ei; iar pe drum i-au 
înjunghiat ostaşii, având poruncă de la împăratul, care se înştiințase despre acei 
COPII. 


În Amisia sfinţii răbdători de chinuri au fost aruncaţi de către Domeţie într-o 
groapă cu var nestins, fiind vineri în ceasul al doilea din zi şi după ce a înnoptat, a 
venit o lumină din cer prea strălucită, care a luminat împrejur locul acela toată 
noaptea, iar sâmbăta, la al treilea ceas, s-au aflat vii şi sănătoşi. 


Aceasta văzând-o doi ostaşi, au crezut în Hristos şi pe faţă au mărturisit că sunt 
creştini; pentru care, în aceeaşi sâmbătă s-au răstignit de păgâni, în ziua de şapte 
septembrie, iar numele lor erau: Fangon şi Eucarp. 


Iar Sfinţilor Clement şi Agatanghel a poruncit chinuitorul ca să le jupoaie pieile de 
pe spate şi cu toiege să-i bată multă vreme, apoi, punându-i pe paturi de fier 
înroşite în foc, a poruncit să-i ardă cu pucioasă şi cu smoală. 





Și deşteptându-se, au spus unul altuia vedenia cu bucurie. Astfel pe paturile acelea 
au fost din destul arşi. lar când a văzut Domeţie că nu se vatămă nici de foc, 
nepricepându-se ce să le mai facă, a poruncit ca să-i ducă iarăşi în temniță. 


Petrecând sfinții multă vreme în temniţă, au fost iarăşi trimişi la împăratul 
Maximian, care atunci petrecea în Tars. Acolo mergând ei, însetaseră pe drum, dar 
mai ales ostaşii cei ce-i duceau pe ei slăbeau de sete, pentru că pământul acela era 
pustiu şi fără apă; deci, cu rugăciunea au scos din pământ uscat izvor de ape vii şi 
bând toţi, s-au răcorit şi câtă apă le trebuia pe cale, au luat şi ostaşii. 


Într-aceeaşi cale Sfântul Clement rugându-se lui Hristos Dumnezeu, ca adică în 
toată vremea vieţii sale să fie chinuit pentru numele Lui cel sfânt, a avut o 
descoperire de la Dumnezeu; ca împreună cu anii cei trecuţi ai muceniciei sale, 
până la sfârşitul cel mai de pe urmă, are să petreacă 28 de ani neîncetate 
pătimiri, de care lucru s-a bucurat foarte mult sfântul; căci cu dragostea cea 

negrăită a lui Hristos, Dumnezeul său, fiind cuprins, dorea ca pentru El în 
chinuri cumplite să petreacă lungă vreme şi să moară de mii de ori. 


Fiind duşi sfinţii înaintea lui Maximian împăratul, acesta se miră că erau vii până 
atunci şi de atâtea chinuri nebiruiţi, întrebându-i şi aflându-i neînduplecaţi, a ars un 
cuptor înfocat ca altă dată Nabucodonosor în Babilon şi a aruncat într-însul pe 
ostaşii lui Hristos. Dar petrecând sfinţii în acel cuptor o zi şi o noapte, s-au găsit vii 
şi întregi. Acea minune văzând-o, mulți din popor au crezut întru Hristos. Apoi au 
aruncat în temniță pe sfinți şi au petrecut într-însa patru ani; pentru că nădăjduia 
păgânul împărat, că supărându-se prin nevoia cea mare a temniţei, mai cu înlesnire 
se vor pleca la păgâneasca lor credinţă. 


Deci, împlinindu-se cei patru ani în temniță şi împăratul judecând că sunt 
nevrednici de cercetarea sa împărătească, iar cu fapta ruşinându-se de vitejia 
sufletelor lor cea nebiruită, 1-a încredinţat unui ighemon, anume Sacherdon, foarte 
cumplit, care pe mulți creştini a pierdut cu înfricoşate chinuri, ca să silească pe 
legaţi la închinarea zeilor. 


Acesta luând pe Sfinţii mucenici Clement şi Agatanghel şi nesporind cu cuvintele 
cele înşelătoare şi groaznice, a poruncit ca pe cei legaţi să-i bată de nişte lemne şi 
să le strujească trupul atât de cumplit, încât le-au strujit spatele şi pieptul până la 
oase şi se vedeau numai oasele goale, căci carnea toată căzuse şi socotind tiranul că 
vor muri, îndată a poruncit să-i dezlege şi să-i ducă în temniţă. 


Dar văzând pe sfinţi, că stau pe picioarele lor şi la temniţă mergeau singuri, s-a 
ruşinat foarte, slăbind cu trupul de mânie şi de ruşine, încât abia se ducea pe 
mâinile slugilor sale la divan acasă; iar sfinții mergând la temniță, cădeau de pe 
trupurile lor bucăţi de carne cu sânge, iar credincioşii adunându-le de pe cale, ca o 
mare vistierie, cu cinste le păstrau la ei. 


Înştiinţându-se împăratul despre slăbiciunea lui Sacherdon, a râs şi a zis: "lată 
slăvitul Sacherdon, care a biruit pe mulţi creştini, acum este biruit de doi”. 


Şi sta de faţă într-acea vreme înaintea împăratului, un boier, anume Maxim. Acela 
l-a rugat pe împărat ca să-i dea pe mâini pe cei doi mucenici, pentru că se lăuda ca 
din două să facă una sau să-i silească la jertfe sau cu chinuri să-i omoare. Şi 
poruncindu-i împăratul, a luat pe sfinţi la sine, dar n-a început îndată a-i chinui, ci 
vorbind multe zile prieteneşte cu dânşii, îi îndemna să se închine zeilor lor; iar 
odată, chemându-i la el, le-a zis: "Bucuraţi-vă, o! bărbaţilor pe care vă iubesc zeii 
cei fără de moarte ca pe nişte fii şi se îngrijesc de voi, pentru că de multe ori mi-au 

spus în vis despre voi şi pe faţă mi-au arătat, că vă veţi întoarce la dânşii, de aceea 
au oprit pe chinuitorii voştri să nu vă piardă, pentru că aşteaptă întoarcerea voastră, 
care acum este aproape; căci în noaptea trecută, marele între zei, Dionisos, 
arătându-se, mi-a zis: "Să aduci pe acei doi bărbaţi la mine”. Deci, iată, o! 
bărbaților, templul lui Dionisos deschis, altarul împodobit şi jertfele gata; veniţi să- 
i aduceţi jertfe!”. 


Sfinţii au răspuns: "Minţi fără de ruşine, o! judecătorule; căci zeii tăi, precum 
sunt muţi la arătare, astfel nici în vis nu pot să grăiască ceva. Care Dionisos ţi-a 
grăit ţie? Căci aici la voi sunt doi idoli ai lui Dionisos: unul de piatră, iar altul de 
aramă şi de ţi-a grăit cel de piatră, apoi noi îi proorocim, că degrab va veni 
vremea în care, sfărâmându-se bucăţi, ori în zidul cel de piatră ce se zideşte, vor 
fi puse ale sale pietre, sau în foc aruncându-se, în var se vor preface; iar de ţi-a 
grăit Dionisos cel de aramă, acela va fi prefăcut în căldări şi în alte vase mai 
necinstite”'. 


Nişte cuvinte ca acestea nesuferind Maxim să le audă, a început a-i chinui cumplit. 
Chinuirea era în acest fel: unelte ascuţite de fier, ţăpuşi, cuțite, piroane, sulițe şi 
câte a putut să afle mai ascuţite, le-a înfipt în pământ foarte dese, cu ascuţişul în 
sus şi care erau înalte ca de un pas de picior. Pe acelea punând pe Sfântul Clement 
gol, cu faţa în sus, a poruncit să-l bată deasupra cu bețe; iar Sfântului Agatanghel, 
topind plumb mult, i l-a turnat pe cap. Şi fiind bătut Sfântul Clement cu bețe, pe 
piept şi peste tot, de la cap până la picioare, tot trupul a fost străpuns cu uneltele 
acelea ascuţite, şi i-au străbătut alte fiare prin inimă, altele prin piept, altele prin 
măruntaie, iar altele trecând printr-însul se vedeau vârfurile deasupra. 


După bătaia cea cumplită, poruncind tiranul să scoată din acel loc pe mucenic, 
mulți abia au putut cu mare nevoie să-l smulgă de acolo; deci, se uimea Maxim de 
o răbdare ca aceea şi că atâtea chinuri nu pot să întoarcă pe mucenici către zei, nici 
să-l omoare, pentru că Dumnezeul Cel Preaînalt păzea într-înşii suflarea lor în 
legătura trupească, spre mărirea numelui Său celui Sfânt şi spre înfruntarea 
păgânilor; de aceea aruncară pe sfinți iarăşi în temniţă. 


Înştiinţându-se despre aceea împăratul Maximian, a judecat pe sfinţi la veşnica 
închisoare, până ce singuri vor muri acolo. 

Încă şi un boier, anume Afrodisie, de neam pers, aflând de toate chinurile cele 
cumplite asupra creştinilor, a cerut voie la împăratul, ca să-i poruncească, să ia pe 
acei mucenici, ca să-i piardă şi luându-i, i-a dus în casa sa, apoi, punându-le înainte 
masă îndestulată spre ospătare, îi silea să mănânce şi să bea cu dânsul şi să se 
veselească. 

Iar aceia i-au zis: "Noi ne hrănim cu cereasca hrană şi băutură de care cel ce 
mănâncă şi bea, nu flămânzeşte, nici nu însetează niciodată, ci petrece în veci, 
veselindu-se”. 


lar Afrodisie, socotind spre ocara lui aceea, i-a zis: "Mâine voi găti vouă altă cină 
de care doriți, adică moartea cea mai cumplită”. 


Făcându-se ziuă, a poruncit Afrodisie ca să aducă două pietre de moară, să le 
spânzure de grumajii sfinţilor şi să-i poarte prin toată cetatea, spre batjocură. 
Atunci mulți din cei fără de minte luând pietre aruncau spre târâţi, iar cei mai 
mulți, mirându-se de pătimirile lor, îi socoteau că sunt fără de moarte şi credeau în 
Hristos. 


După aceasta, prin judecata împăratului, au fost închişi în temniţă veşnic, ca 
prin închisoarea cea lungă chinuindu-se, să piară. Şi au petrecut Sfinţii în 
legăturile temniței mulţi ani, până ce s-a apropiat săvârşirea cea de 28 de ani, a 
vremii pătimirii, despre care i s-a vestit Sfântului Clement, prin descoperire 
dumnezeiască, când l-a dus în Tars, la împăratul. 


Mulţi din sfinții mărturisitori, începând nevoința mucenicească, şi-au sfârşit 
alergarea, iar aceşti doi pătimitori încă pătimeau. 


După Maximian împăratul (286-305), a luat împărăţia Maximin Daia (305-313) şi 
vărsându-se mult sânge creştinesc fără cruţare, iar străjerii temniţei supărându-se 
pe Clement şi pe Agatanghel că atât de mult sunt ţinuţi în temniţă, au mers la 
împăratul Maximin, zicându-i: "Ce porunceşti asupra celor doi închişi, care de 
mulți ani chinuindu-se de împărați şi voievozi cu toate chinurile cele mai cumplite, 
n-au murit şi până acum sunt în legături? Căci, deşi fără căutare şi îngrijire 
omenească, totuşi sunt sănătoşi şi la feţe sunt bine, încât noi îi socotim că sunt fără 
de moarte". 


Împăratul Maximin, mai întâi a hulit pe zeii săi cu felurite cuvinte necinstite, că n- 
au putut să scoată din vremelnica viaţă pe cei doi vrăjmaşi ai lor, care se luptau cu 
ei. Apoi, întrebând despre dânşii cine şi de unde sunt şi înştiințându-se că sunt din 
părțile Galatiei, din cetatea Ancira, îndată a poruncit să-i trimită acolo lui Luciu, 
care într-acea vreme era ighemon în Ancira, cetatea Galatiei. 


Inştiințându-se Sfinţii despre aceea, s-au bucurat foarte, căci mult dorea Sfântul 
Clement, ca în patria sa să-şi săvârşească alergarea nevoinţei, pentru care 
rugase pe Stăpânul Hristos şi şi-a câştigat cererea. 

Deci, fiind duşi sfinţii în cetatea Ancira, i-au pus înaintea lui Luciu ighemonul, 
spre cercetare, dar el nu îndată a început a-i întreba pe ei, ci mai întâi, i-a pus într-o 
închisoare strâmtă, băgându-le picioarele în obezi şi lanţuri de fier punându-le pe 
grumaz, pe mâini şi pe tot trupul; apoi şi pietre grele legându-le, nu puteau nici a se 
mişca cu trupul, nici a-şi întinde picioarele. 


A doua zi, aducând pe Sfântul Mucenic Agatanghel la judecată, la început îl 
amăgea pe el cu momiri, atrăgându-l către a sa rea credinţă, dar văzându-l 
neînduplecat cu mintea, a început a-l chinui; deci, a înfipt în urechile lui piroane de 
fier înfierbântate în foc şi străbătând creierii lui, i-a venit mare întunecare, apoi 
fum a ieşit din gură şi din nasul lui şi cu făclii i-a ars coastele, după aceea, cu sabia 
i-a tăiat sfântul lui cap. 


Iar cinstitul trup al mucenicului luându-l cea mai sus pomenită, fericita Sofia, a 
doua maică a lui Clement şi învelindu-l cu pânza curată şi cu aromate, l-a pus în 
peştera în care creştinii aveau o biserică mică; căci pentru prigonirea cea cumplită 
de la păgâni nu puteau credincioşii să-şi aibă biserica lor în loc sfânt; de aceea, în 
peşteră îşi făcuseră biserică şi acolo făceau slujbele lor lui Dumnezeu. 


Sfântul mucenic Agatanghel a pătimit de la diferiţi tirani, de la doi împărați, 
adică Dioclețian şi Maximian, iar de la ighemonii Agripin, Curichie, Domețţie, 
Sacherdon, Maxim, Afrodisie şi Luciu, şi a sfârşit nevoinţa pătimirii sale în cinci 
zile ale lunii noiembrie. 


Înştiințându-se Sfântul Clement despre sfârşitul mucenicului şi împreună 
pătimitorului său, Sfântul Mucenic Agatanghel, s-a umplut de negrăită bucurie, că 
l-a trimis pe el Dumnezeu înaintea sa. Şi zăcând cu faţa la pământ, fiind însărcinat 
de greutatea legăturilor, multă mulţumire a dat pentru Sfântul Agatanghel, că l-a 
învrednicit a-şi sfârşi alergarea, credinţa a-şi păzi, toate chinurile cu bărbăţie a le 
răbda, şi în ceata sfinților mucenici, celor ce la cer dănţuiesc, a se număra. Apoi se 
ruga şi pentru sine, ca să poată până la sfârşit a răbda şi a sfărâma capul 
vrăjmaşului celui viclean şi cu bucurie a trece la sfârşitul ceresc cel dorit. 


După uciderea Sfântului Agatanghel, Luciu, tiranul, a poruncit ca pe Sfântul 
Mucenic Clement în toate zilele să-l chinuiască în temniţă, iar chinuirea era astfel: 
cu toiege ascuţite bătea pe mucenic peste obraz şi peste cap, dându-i câte o sută şi 
cinci zeci de lovituri în toate zilele. Iar aceasta s-a făcut sfântului, de la cinci zile 
ale lunii noiembrie până la cinci ale lunii ianuarie; deci, ziua era bătut tare, încât şi 
temnița aceea toată se roşea cu sângele lui, iar noaptea cercetându-l darul lui 
Dumnezeu prin Sfinţii îngeri, îl vindeca de toate rănile acelea şi erau păgânii întru 

mare nepricepere, căci în fiecare zi venind şi sănătos aflându-l, se mirau şi mai 
amar îl băteau, rănindu-i capul şi faţa cu multele lovituri, până la 150, cât era 
rânduit. 


Apropiindu-se praznicul dumnezeieştilor Arătări a Domnului, a venit de la 
împăratul în cetatea Ancira alt ighemon, anume Alexandru, în locul lui Luciu, 
căruia 1 se poruncise să meargă la împăratul. 


Sosind noaptea în care avea să fie privegherea praznicului dumnezeieştilor Arătări, 
fericita Sofia aducând la sine creştini, luând pe slugi, pe copilele şi pe copiii 
crescuţi, au mers în temniţă la Sfântul Clement. lar Dumnezeu a ajutat scopul 
credincioşilor, căci a adormit tare pe străjeri şi numai unul nu dormea, dar acela era 
creştin tăinuit, care a deschis temniţa celor ce veniseră; deci, intrând înăuntru 
credincioşii, cu Sofia cea cu mintea bărbătească, au dezlegat pe sfânt din legături şi 
luându-l, l-au dus în biserica cea din peşteră şi cu bucurie au prăznuit, mulţumind 
lui Dumnezeu. 


Făcându-se ziuă, Sfântul Clement a săvârşit dumnezeiasca Liturghie şi toți s-au 
împărtăşit cu dumnezeieştile Taine din sfintele mâini ale păstorului lor. Şi a făcut 
arhiereul lui Dumnezeu multă învăţătură poporului, în care a proorocit despre 
moartea sa, că degrab va fi ucis, apoi le-a zis: 





Încă a proorocit şi aceasta, că degrab va înceta prigonirea, apoi că închinarea de 
idoli se va stinge şi va înflori Sfânta credință, pentru că cerescul Împărat va ridica 
pe pământ un împărat, care, luminându-se cu Sfântul Botez, va lumina toate părțile 
stăpânirii Romei şi o nouă Romă va ridica şi va răsări pretutindeni dreapta 
credință. Aceasta proorocind sfințitul mucenic turmei sale celei cuvântătoare şi 
înveselind sufletele lor, au mers la casa maicii Sofia, care pe tot poporul de la 
biserică l-a luat la sine şi le-a făcut ospăț mare; apoi a fost Sfântul Clement în casa 
ei până la 23 de zile ale lunii ianuarie. 


Într-acea vreme, ighemonul Alexandru cercetând lucrurile şi ocârmuirile 
poporului, s-a spus despre Clement, episcopul creştin, cum că noaptea a ieşit din 
închisoare şi a făcut cercetare despre dânsul. Apoi, sosind ziua duminicii, a mers 
arhiereul lui Dumnezeu, Sfântul Clement, în biserica cea din peşteră, să 
săvârşească dumnezeiasca Liturghie şi s-au înştiinţat despre dânsul păgânii, care au 
spus ighemonului. lar el îndată sculându-se, a mers cu ostașii, care, intrând 

înăuntru, au aflat pe Sfântul Clement stând înaintea dumnezeiescului Păstor şi 
aducând jertfa cea fără de sânge. Şi a poruncit ighemonul unuia din ostaşi ca 
scoțând sabia să lovească pe arhiereu peste grumaji. 


Deci, lovindu-l ostaşul, a căzut capul Sfântului sfinţit mucenic Clement pe 
dumnezeiescul prestol şi peste darurile cele puse înainte, apoi s-a roşit cu sângele 
lui jertfa cea fără de sânge şi tot Sfântul Altar. Iar poporul credincios era într-o 
mare frică şi spaimă, însă nu pentru dânşii, ci pentru păstorirea lor aveau jale şi 
ridicându-şi glasurile, se tânguiau. 


Ighemonul a ieşit îndată afară, nefăcând poporului nici un rău, numai pe doi clerici 
i-a tăiat în altar cu Sfântul Clement, iar numele lor sunt: Hristofor şi Hariton, 
diaconii. 


Atunci fericita Sofia luând cinstitul trup al iubitului său, care-i era fiu cu numele, 
iar cu fapta duhovnicesc părinte şi păstor, l-a îngrijit cu lacrimi şi cu bucurie. Deci 
plângea că s-a lipsit de el pe pământ şi se bucura că, săvârşindu-şi pătimirea, a 
trecut la Hristos Domnul. 


Apoi, Sofia l-a îngropat cu cinste, împreună cu amândoi diaconii, cu tot poporul 
creştin care era acolo, aproape de mormântul Sfântului Mucenic Agatanghel, în 
biserica din peşteră, în 23 de zile ale lunii ianuarie. Astfel Sfântul sfinţit Mucenic 
Clement a Sfârşit nevoinţa cea lungă a pătimirii sale, răbdând 28 de ani în 
nenumărate şi negrăite chinuri pentru Hristos. 


Despre dânsul zice Nichifor Callist, istoricul grec, astfel: "De la zidirea lumii, pe 
toţi cei ce pentru Dumnezeu au pătimit chinuri, ori în ce fel de chin, prin foc, prin 
fier, prin pietre, prin lemne şi cei ce cu fiarele s-au luptat şi prin închisori mult 
timp s-au chinuit şi prin diferite feluri de morți, în pământ, în apă şi în văzduh s-au 
sfârşit şi cei ce au fost pierduţi de ger şi de arşiţă mare, şi ori cu ce alte chinuri şi 
pedepsiri s-au lipsit de viaţă, pe toți aceia i-au întrecut Sfântul Clement împreună 
cu Sfântul Agatanghel, prin pătimirile lor cele multe. De la unsprezece tirani, în 
diferite cetăţi au pătimit. În Ancira, de la Domeţian, antipatul Galatiei; în Roma de 
la împăratul Dioclețian; în Nicomidia de la ighemonul Agripin, iarăşi în Ancira, de 
la voievodul Curichie; în Amisia de la Domeţie, slujitorul împărătesc; în Tars de la 
împăratul Maximian; apoi, iarăşi acolo de la Sacherdon ighemonul şi de la boierul 
Maxim, după aceasta de la Afrodisie senatorul; şi iarăşi în Ancira, de la boierul 
Curichie şi în sfârşit de la ighemonul Alexandriei. 

Pentru că toţi cei ce erau atunci chinuitori, îl trimiteau pe dânsul de la unul la altul, 
ca pe o minune ne mai auzită şi văzută; căci, atât de mulţi ani şi prin atât de multe 
şi diferite feluri de chinuri cumplite, a fost nebiruit şi nemișcat, cu Agatanghel 
ucenicul său, întărindu-l Dumnezeu, Domnul nostru lisus Hristos, pentru slava 
numelui Său celui sfânt, căruia dimpreună cu Tatăl şi cu Sfântul Duh, de la toată 
zidirea se cuvine toată slava, cinstea şi închinăciunea, în veci. Amin. 


(După Metafrast) 

Sfântul mucenic Clement - drumul spre sfinţenie 


CLeMENT 
EPISCOPUL ÂNCIREL 






Sr. Sr. Mc. 





A îl 


Rămas orfan de mic, Sfântul Clement a împlinit prorocia mamei sale conform 
căreia avea să ajungă mucenic al Domnului, ca urmare a lungii sale pătimiri pentru 
dreapta credință. Fiind chinuit în multe feluri ani la rând, sfântul nu s-a lepădat de 
Dumnezeu, ci prin exemplul său aducea păgânii la Adevăr, botezându-i pe mulți 
dintre ei. Într-o noapte a fost împărtășit în temniţă cu Sfintele Taine de către un 
înger. În cele din urmă, un ostaş i-a tăiat capul cu sabia, asemenea Sfântului 
Agatanghel, trupurile lor fiind îngropate cu cinste. 


SR 5 e 


Născut în secolul al III-lea, în Anciria, Sfântul Clement a învăţat să creadă în 
Dumnezeu de la mama sa, care era femeie dreaptă şi rugătoare şi care încerca să îl 
convingă şi pe soţul ei, păgân, să se întoarcă la Adevăr. Murindu-i tatăl de mic, 
Sfântul Clement a fost botezat, mama lui prorocind că va ajunge să pătimească 
pentru Hristos şi să ia cununa muceniciei. După moartea mamei sale, pe când avea 
12 ani, a fost luat în grijă de o femeie credincioasă din cetate şi trăia în casa ei de 
parcă ar fi fost într-o mănăstire. 


La numai 20 de ani a fost ales episcop și îi învăţa atât pe copii, cât şi pe bătrâni să 
nu mai slujească idolilor, ci lui Dumnezeu, și îi boteza, mărind rândurile Bisericii. 


Fiind pus împărat al Romei Dioclețian, s-a dat ordin potrivit căruia să fie 
persecutați creştinii și numele Sfântului Clement a ajuns la urechile antipatului (n.r. 
- proconsul care avea şi funcție de judecător) Dometian. Mai întâi a încer-cat să îl 
ispitească pe sfânt, crezând că acesta își va lepăda credinţa și va dori să se închine 

zeilor, dar cum nu a fost aşa, a poruncit să fie spânzurat pe un lemn. Atât de mult i- 
au chinuit trupul, încât au început să cadă bucăţi din el, cei din jur fiind îngroziţi de 
o asemenea imagine, dar sfântul privea cu veselie spre cer şi răbda totul cu tărie, 
fără a se plânge, până când chinuitorii lui au obosit, de parcă erau morţi. Apoi 
iarăşi au încercat să îl amăgească şi, cum Sfântul Clement stătea tare în credinţă, |- 
au lovit până i-au zdrobit dinții şi a căzut la pământ. L-au închis în temniţă, loc în 
care trupul lui a fost tămăduit de Dumnezeu, încât toţi se mirau, și a fost trimis la 
Roma, la împărat. 


Acolo fiind iar bătut şi închis, a fost împărtăşit cu Sfintele Taine de către un înger, 
încât cei nebotezaţi veneau la el pentru a fi primiţi în rândul credincioşilor. Pentru 
că nici aici nu reușeau chinuitorii să îl facă să se lepede de Dumnezeu, l-au trimis 
la împăratul Maximian, pe drum alăturându-i-se Sfântul Agatanghel, gata să 
pătimească împreună pentru cununa muceniciei. 


După câţiva ani de închidere în temniţă şi bătăi, Sfântului Agatanghel i-a fost tăiat 
capul cu sabia, iar Sfântul Clement rămăsese pentru a fi chinuit în fiecare zi, până 
când i-a fost şi lui tăiat capul cu sabia de către un ostaş, fiind îngropat cu cinste de 
către mama lui adoptivă, nu departe de mormântul Sfântului Agatanghel, într-o 
peşteră în care creştinii aveau o mică biserică. 

Sinaxar - Pomenirea Sfântului mucenic Clement, episcopul Ancirei şi a 
Sfântului mucenic Agatanghel 





In această lună (ianuarie), în ziua a douăzeci şi treia, pomenirea Sfântului 
mucenic Clement, episcopul Ancirei. 


Fericitul şi minunatul Clement a trăit în mucenicie mai toată viaţa lui pămân- 
tească. Timp de douăzeci şi opt de ani, s-a luptat şi s-a nevoit împotriva tiranilor 
neavând niciodată vreme slobodă, nici răgaz, nici întrerupere şi pace în anumite 
zile, cum se obişnuia la război în vremea aceea, când lupta înceta şi de o parte şi de 
alta, ca iarăşi să poată năvăli unii asupra altora cu şi mai multă putere şi cu iuţime. 
Ci dimpotrivă, războaiele lui au fost necurmate şi puternice. 


Nu ne minunăm deci numai de anii câţi a pătimit ca nimeni altul sau de chinurile 
pe care le-a îndurat; ne minunăm deopotrivă şi de una şi de alta. Căci a trecut prin 
tot felul de chinuri şi înfruntând pe toți împărații şi tiranii de atunci, s-a făcut 
privelişte aproape în toată lumea, a minunat şi pe îngeri cu răbdarea lui şi în acest 
chip a luat cununa măririi. 


Sfântul Clement era din Ancira Galatiei, din tată elin şi din mamă cucernică şi 
credincioasă, pe nume Sofia. A intrat în viaţa călugărească când era de 12 ani şi 
când a fost de 20 de ani a ajuns arhiereu. 

A pătimit pe vremea împăraţilor Dioclețian şi Maximian, şi a guvernatorilor, nouă 
la număr: Domeţian, Agripin, Cumvrichiu, Domeţiu, Saverdot, Maxim, Afrodisiu, 
Lucius şi Alexandru. 


Tot în această zi, pomenirea Sfântului mucenic Agatanghel. 


Fericitul Agatanghel era roman de neam. EI a fost botezat de Sfântul Clement şi 
închis împreună cu sfântul şi cu alții, în Roma. 


A izbutit să fugă din închisoare, iar când au suit pe Clement pe corabie, ca să-l 
ducă la Nicomidia, a intrat pe furiş şi Agatanghel în aceeaşi corabie. Amândoi au 
pătimit până la sosirea în Ancira şi au stat înaintea lui Lucius. 


Din porunca lui Lucius li s-au tăiat capetele, împreună cu alți bărbaţi, femei şi 
copii, care crezuseră în Hristos. Sufletele lor s-au dus spre cereştile locaşuri. 

Sinaxar - Sfântul sfinţit mucenic Clement, episcopul Ancirei - 23 ianuarie 

Sfântul Clement s-a născut în cetatea Ancira, Ankara de astăzi. A avut nefericirea 
de a fi rămas orfan din fragedă pruncie. A fost crescut şi educat de către o femeie 
înstărită pe nume Sofia. Încă din tinereţea sa Clement s-a făcut remarcat pentru 
înclinația sa spre viața duhovnicească, contemplativă. Totodată dedica foarte mult 
din timpul său într-ajutorării orfanilor şi a celor nevoiaşi. 


Apropiat de Sfânta Biserică a intrat în rândul cinstitului cler al cetății. Atât de 
minunate erau virtuțile și faptele sale încât, în ciuda anilor săi foarte puţini pentru o 
astfel de responsabilitate, a fost ridicat la demnitatea arhieriei. A ajuns episcop al 
cetăţii la vârsta de doar douăzeci de ani. 


În timpul persecuției împotriva creştinilor desfășurată la ordinul împăratului roman 
Dioclețian, Clement a fost arestat şi aruncat în temniţa din Ancira pentru a fi jude- 
cat şi convins să jertfească zeilor. Deşi torționarii săi nu au reuşit, totuşi, datorită 
popularității de care se bucura sfântul, s-au temut să ducă la îndeplinire pedeapsa 
cu moartea. 

A fost transferat la Roma. Deși sub strictă supraveghere, călătoria aceasta a fost 
foarte rodnică din perspectiva misiunii şi propovăduirii pe care a putut să o 
realizeze. La fel ca apostolul Pavel sau Ignatie Teoforul înaintea sa și Clement a 
putut predica clandestin şi a putut astfel aduce la Hristos pe numeroși păgâni. În 
timpul acestei mărturii l-a convertit și pe cel care îi va rămâne până la sfârșitul 
vieţii alături, murind ca martir alături de el, anume pe Sfântul Agatanghel. 


Nu a fost executat la Roma, ci s-a ordonat întoarcerea sa la Ancira. Prin rânduiala 
lui Dumnezeu întoarcerea Sfântului Clement spre cetatea sa a durat douăzeci şi opt 
de ani, timp în care acesta însoţit de Agatanghel a propovăduit neîncetat creşti- 
nismul. 


Odată ajunşi au primit cununa martiriului, întâi Agatanghel și apoi, după două luni 
a fost ucis şi Sfântul Clement. 


În perioada bizantină erau cinstiţi în martyrion-ul dedicat lor pe malul stâng al 
Bosforului în biserica Sfintei Irina şi în capela dedicată Sfântului Clement din 
palatul imperial, construită de Vasile macedoneanul. Aici se afla capul Sfântului 
Clement. 


În anul 907 Gabriel, episcopul Ancirei a dăruit altă parte din sfintele sale moaşte 
patriarhului Eftimie al Constantinopolului care le-a depus în mânăstirea Psamatia. 


După căderea Constantinopolului, fragmente din sfintele sale moaşte au ajuns şi la 
Paris în biserica Val de Grace. 


Ar Dr De De Dr de De Dr De De De De De Dr Dr De de De e de dr fr Ar A 


Xp PP XP IP 2 E e E 30 E 3 2 2 2 2 E 30 E 30 IE 2 E DP E E E XX 


Tie De de e Ar e de De De Dr De Dr De de De De De De dr Dr De de de dr drd 


Xp PP IP 3 3 E E E 30 E 3 2 2 2 2 e 30 E IE IE 2 E DP E XX 


Arhid. Ştefan Sfarghie - Sinaxar - Sfântul sfinţit mucenic Clement, episcopul 
Ancirei; Sfântul mucenic Agatanghel 





Sfântul Clement era din Ancira Galatiei şi s-a născut către anul 280 din tată păgân 
şi din mamă creştină, pe care o chema Sofia. A intrat în mănăstire la vârsta de 12 
ani, iar pentru viaţa sa înţeleaptă şi pentru virtuțile sale a fost hirotonit arhiereu la 
20 de ani. S-a nevoit în propovăduirea dreptei credinţe pe timpul lui Dioclețian 
(284-305) şi Maximian (286-305), ambii prigonitori cumpliţi ai creştinilor. 


Sfântul Agatanghel era roman de neam şi a fost botezat de însuşi Sfântul Clement 
pe când acesta se afla la Roma. Deci, fiind ei prinşi de păgâni, au fost întemnițați şi 
trimişi apoi la locurile lor natale pentru a fi judecaţi. Însă Agatanghel s-a ascuns în 
corabia care-l ducea pe Clement, fiindcă nu voia să se despartă de dânsul şi astfel 
amândoi au ajuns la Ancira. Au fost daţi în seama guvernatorului Luchie, ca îm- 
preună cu alți mărturisitori ai Domnului lisus Hristos să fie osândiţi. 


Deci, au fost judecaţi şi, pentru că l-au mărturisit cu mult curaj pe lisus Hristos, au 
fost cumplit chinuiți. Au fost bătuţi cu toiege, spânzurați, arşi pe coaste, băgaţi 
pentru mai multe zile în gropi cu var, întinşi pe paturi din fier înroşite în foc, 
aruncaţi în cuptoare încinse, azvârliţi peste ţepuşe ascuţite, dar pe toate le-au răbdat 

cu credință şi multă răbdare. Nevrând ei să se lepede de credinţa creştină, dre- 
gătorul a poruncit să li se taie capetele şi aşa au primit cununa muceniciei. 

Sfântul Clement era din Ancira Galatiei (astăzi Ankara, în Turcia) şi s-a născut 
către anul 280 din tată păgân şi din mamă creştină pe care o chema Sofia. A intrat 
în mănăstire la vârsta de 12 ani, iar pentru viaţa sa înţeleaptă a fost făcut arhiereu la 
20 de ani. S-a nevoit în propovăduirea dreptei credinţe pe timpul lui Dioclețian 
(284-305) şi Maximian (286-305). 


Sfântul Agatanghel era roman de neam şi a fost botezat de însuşi Sfântul Clement 
pe când acesta se afla la Roma. 


Deci, fiind ei prinşi de păgâni, au fost întemnițați şi trimişi apoi la locurile lor 
natale pentru a fi judecaţi. Insă, Agatanghel s-a ascuns în corabia care-l ducea pe 
Clement, fiindcă nu voia să se despartă de dânsul, şi astfel amândoi au ajuns la 
Ancira. 


Și au fost daţi acolo în seama guvernatorului Luchie, ca împreună cu alţi creştini să 
fie osândiţi. Acolo au fost judecaţi, şi pentru că L-au mărturisit cu mult curaj pe 
Mântuitorul lisus Hristos, au fost cumplit chinuiţi. Au fost bătuţi cu toiege, au fost 
spânzurați, arşi pe coaste cu făclii aprinse, au fost aruncaţi în cuşca cu fiare şi i-au 
băgat câte două zile în varniţa cu var. 


Ar Dr De De De de Dr Dr Dr De De De Dr Dr Dr De De De e de dr dr Ar A 


Xp e E IP IP IP 5 3 II II II 2 E E E E XXX 


Die De de e Ar De e De Dr De De Dr Dr De De De De De Dr Dr De de de dr dr d 


PP XP IP 3 2 E 0 E 30 E 3 2 2 2 2 E 30 E IE IE 2 E DP E XX 


De asemenea, Sfinții Clement şi Agatanghel au fost întinşi pe paturi de fier înroşite 
în foc, au fost aruncaţi în cuptorul încins şi azvârliți peste ţepuşe tăioase, încât şi 
chinuitorii se minunau de tăria răbdării lor. 


Nevrând ei să se lepede de credinţa în Domnul lisus Hristos, dregătorul a poruncit 
să li se taie capetele şi aşa au primit cununa muceniciei. 


Deci, după ce au îndurat temniţa şi chinurile vreme de 28 de ani, au fost duşi iarăşi 
în Ancira, unde Sfântul Agatanghel a fost ucis într-o zi de 5 noiembrie prin tăierea 
capului, după multe chinuri. lar Sfântul Clement, sosind luna ianuarie, a ieşit din 
temniță prin voia lui Dumnezeu şi a început să slujească Liturghia într-o peşteră 
unde se adunau creştinii. Însă, în 23 ianuarie, anul 312, prorocind despre moartea 
sa şi despre apropiata pieire a împăraţilor păgâni, Sfântul a fost ucis de dregătorul 
Ancirei chiar în faţa Sfântului prestol, împreună cu diaconii săi, Hristofor şi 
Hariton. Biserica pomeneşte şi pe Sfântul Agatanghel în aceeaşi zi de 23 ianuarie, 
ca pe unul ce a fost părtaş pătimirilor de mulţi ani ale Sfântului Clement. 


Moaştele Sfântului Clement al Ancirei au fost mutate la Constantinopol, în două 
biserici închinate lui, de unde o parte a fost furată şi dusă în Apus de cavalerii 
Cruciadei a patra (anul 1204), iar cealaltă parte se află acum în Grecia (la 
Mănăstirile Prussos - în Evritania, Zografu - pe Muntele Athos şi Faneromeni - în 
insula Salamina). 

Proloagele - Pomenirea Sfântului, sfinţitului mucenic Clement, episcop al 
Ancirei şi a Sfântului mucenic Agatanghel 





Fericitul şi minunatul Clement era din Ancira Galatiei, din tată păgân şi din mamă 
bine credincioasa, Sofia cu numele, născut către anul 280, de la Hristos. A intrat în 
mânăstire la vârsta de 12 ani, iar, pentru viaţa lui înţeleaptă a fost făcut arhiereu, la 
20 de ani. Şi se nevoia cu propovăduirea dreptei credinţe, pe timpul domniei 
păgânilor împărați, Dioclețian (284-305) şi Maximian (286-305), amândoi aprigi 
prigonitori ai creştinilor. 


Iar fericitul Agatanghel era roman de neam şi a fost botezat de însuşi Clement, care 
atunci se afla la Roma, propovăduind credinţa şi întărind pe cei prigoniți de urgia 
împărătească. Deci, prinşi fiind ei şi aruncaţi în temniță, împreună cu alţi creştini, a 
fost hotărât ca fiecare să fie trimis la locul său de naştere, ca să fie judecat acolo. Şi 
Agatanghel s-a ascuns în corabia care avea să ducă pe Sfântul Clement, că, 
nevrând el să se despartă de dânsul, l-a însoţit până la Ancira. Şi au fost daţi acolo 
în seama guvernatorului Luchie, ca împreună cu alţi creştini să fie osândiţi. 


Și, fericiți Clement şi Agatanghel, stând în fața guvernatorului Luchie şi 
mărturisind cu tărie credinţa lor în Hristos, au fost daţi la tot felul de chinuri; bătuţi 
cu toiege, spânzurați, arşi pe coaste cu făclii aprinse, aruncaţi în cuşca cu fiare, 
băgaţi câte două zile în varniţa cu var, întinşi pe pături de fier înroşite, aruncaţi în 
cuptor fierbinte, azvârliți peste ţepi tăioase şi altele asemenea, cât se minunau 
prigonitorii de tăria răbdării lor. Deci, nevrând ei să se lepede de credință, a 

poruncit dregătorul să li se taie capetele, dimpreună cu alți bărbaţi, femei şi copii, 
care crezuseră în Hristos. Şi aşa s-au mutat fericiţi în cereştile locaşuri. Şi se face 
pomenirea lor la 23 ianuarie. 


Întru această zi, cuvânt din Pateric, episcopul din Nola (t 431), care, împăr- 
țindu-şi averea sa în milostenii, s-a vândut pe sine la păgâni (din Patericul 
Sfântului Grigorie Dialogul) 


Să cunoaştem şi să ştim, cum cei dintâi creştini păzeau cu adeverire şi cu tot 
dinadinsul poruncile lui Dumnezeu, căci, pentru aproapele lor, îşi puneau sufletele, 
după cuvântul Celui ce a zis : "Mai mare dragoste decât aceasta nu este, ca, adică, 
să-şi pună cineva sufletul său pentru prietenii să." 


Și aceasta a făcut-o omul lui Dumnezeu Paulin, căci toată averea, câtă avea a dat-o 
pentru eliberarea din robie a celor pe care vandalii îi robiseră din pământul Traciei. 
Și, până într-atâta îşi împărţise averea, încât nu-şi lăsase pentru sine, în chilie, 
NIMIC. 


Și a venit după aceasta la dânsul o văduvă, fiind fiul ei robit de ginerele lui Riga şi 
dus la vandali. Şi văduva aceea cerea preţul fiului ei, de la omul lui Dumnezeu, 
Paulin, iar el, rob al lui Dumnezeu fiind, a căutat la sine şi n-a aflat ce să-i dea, fără 
numai pe sine singur. ŞI i-a zis ei: "Altceva nu am ce să-ţi dau ţie, fără numai pe 
mine însumi rob mă dau, ca, adică, pe fiul tău să-l scoţi, iar pe mine însumi să mă 
vinzi rob, în locul lui." 


Însă ea, auzind aceasta, i se părea cuvântul lui mai mult o batjocură, decât o milă. 
lar acel bărbat înţelept, alinând durerea văduvei, îi adeverea şi o încredința pe 
dânsa ca să creadă cu dinadinsul cele ce grăise către dânsa, şi, pentru al său fiu, să 
nu se înspăimânteze a vinde în robie pe episcop. 


Deci, s-au dus amândoi în Tracia şi l-au găsit pe ginerele lui Riga, conducătorul 
vandalilor, care avea pe fiul văduvei şi a căzut ea înaintea lui, rugându-se ca să-i 
elibereze pe fiul ei. lar barbarul acela, mândrindu-se, nu numai că nu a vrut să i-l 
dea, dar nici măcar să o audă. 


Atunci, văduva i-a zis, arătând la episcop: "Pe acest om îl am să ţi-l dau în schimb 
pentru dânsul, ca să faci milă cu mine, că unul născut îmi este fiul meu." 


Iar acela, văzând pe om cu faţa lină, 1-a zis lui: "Ce fel de meşteşug ştii ?" 

lar Paulin a răspuns :"Nu ştiu nici un meşteşug, ci numai la grădină ştiu bine a 
lucra." 

Deci, aceasta auzind-o barbarul, a dat înapoi văduvei pe fiul ei, iar ea, luându-l pe 
el, s-a întors la pământul său. După aceea Paulin, luând grija grădinii, o lucra bine. 


lar ginerele lui Riga adeseori, venea la dânsul în grădină şi cu al său grădinar 
discuta şi foarte înţelept văzându-l pe acesta, vorbea de toate împreună cu el şi-l 
întreba pe el de multe lucruri. 


Iar Paulin, în fiecare zi, aducea la masa lui pepeni, ridichi şi alte verdeţuri bine 
mirositoare şi aşa, luându-şi pâinea, ieşea la ostenelile sale şi, în acest fel, multă 
vreme a petrecut. 


Dar, într-o zi, vorbind stăpânul lui cu dânsul, Paulin, în taină, i-a zis lui: "Vezi, 
poate voieşti să te duci undeva ? Ci, se cade ţie să te îngrijeşti de împărăția 
vandalului, pentru că iată, Riga degrabă o să moară. Deci, de te vei duce, altul va 
apuca împărăţia ta." lar, acesta auzind-o de la grădinarul său, nicidecum nu a tăcut. 
Ci, ducându-se, a spus-o, pentru că, mai mult decât toţi, era iubit de Riga. 


Apoi i-a zis Riga ginerelui său: "Vreau să văd şi eu pe omul acesta, de care îmi 
spui." 


Iar ginerele i-a zis: "Acum îi voi porunci aceluia ca, la vremea mesei, să-ţi aducă 
ție salată din grădină, ca să-l vezi pe el, că acela mi-a spus." 


lar când a şezut la masă Riga, a intrat Paulin, aducând, din ostenelile sale, ver- 
deţuri bine mirositoare. 


Și îndată ce l-a văzut pe el Riga, s-a cutremurat şi, chemând aproape pe ginerele 
său, în taină i-a spus lui, zicând : "Adevărate sunt acelea ce le-ai auzit de la dânsul, 
pentru că în noaptea aceasta am văzut în vis pe dregători stând la judecată, 
împreună cu mine, şi, mai sus decât toţi, sta acesta şi cu judecata lor, stăpânirea pe 
care o aveam dintâi, mi s-a luat de la mine. Deci, să-l întrebi pe el cine este, pentru 
că eu pe acest om nu-l socotesc a fi un simplu om, ci în mare dregătorie l-am văzut 
pe el". 


Atunci, ginerele lui Riga, luând pe Paulin deoparte, îl întrebă, şi omul lui 
Dumnezeu i-a răspuns, zicând : "Robul tău sunt eu, pe care l-ai luat în locul fiului 
văduve." 

Dar el mai cu dinadinsul îl întrebă, zicând: "Dar, în ţara ta, ce ai fost ?" 


Iar Paulin, fund îndelung supărat şi jurămintele ce se făceau neputând să le calce, 
s-a descoperit pe sine că este episcop. Aceasta auzind, ginerele s-a temut şi cu toată 
smerenia 1 s-a plecat lui, zicându-i: "Cere de la mine orice vei voi, ca să te întorci, 
cu mari daruri, în pământul tău." 


Drept care, omul lui Dumnezeu, Paulin, a zis: "Un dar bun poftesc de la tine, ca, 
adică, pe toţi cei robiţi din cetatea mea să mi-i eliberezi." 


Deci, atunci, cerând pe toţi creştinii cei robiţi din ţara Frigiei şi aducându-i, i-au dat 
lui Paulin şi împreună cu averi şi cu bucate, şi pe el însuşi, cu cinste împreună cu 
dânşii 1-a eliberat şi cu bucurie au venit în pământul lor. 


Iar, nu după multă vreme Riga a murit, precum Paulin proorocise. Şi aşa, acesta, 
care s-a vândut în robie pe sine însuşi, şi, cu mulţime de robiţi împreună, s-au 
întors la libertate, asemănându-se Aceluia ce a luat chip de rob şi pe toţi oamenii 
din robia diavolului i-a slobozit. 


Drept aceea, şi noi să nu fim robii păcatului, pentru că ne-a slobozit pe noi Hristos, 
ai Cărui paşi urmându-i, Paulin s-a făcut minunat în tot pământul şi la ceruri s-a 


proslăvit şi Impărăţia lui Hristos a moştenit. 


A Căruia este slava în veci! Amin. 

Sfântul Nicolae Velimirovici — Proloagele de la Ohrida - Pomenirea Sfântului 
sfinţitului mucenic Clement, episcopul Ancyrei 





Clement s-a născut în anul 258 d. Hr., în cetatea Ancyrei, dintr-un tată păgân şi o 
mamă creştină. Binecredincioasa lui maică Sofia a prorocit moartea martirică a 
fiului ei şi a părăsit această lume pe când fiul ei avea doar doisprezece ani. 


Prietena ei Sofia l-a luat pe Clement la casa ei şi I-a crescut ca pe un fiu al ei, în 
credinţa creştină. 


Clement era atât de vestit pentru virtuțile lui creştineşti, încât la vârsta de douăzeci 
de ani fu intronizat episcop al Ancyrei. Deşi tânăr cu anii, avea înţelepciunea unui 
bătrân încercat, căci prin mari înfrânări îşi îmblânzise trupul său cel tânăr. Clement 
nu se hrănea decât cu legume şi apă, negustând niciodată nici un fel de carne. 


În timpul domniei lui Dioclețian a fost torturat “mai cumplit decât oricine, de la 
începutul lumii.” Douăzeci şi opt de ani a petrecut în prigoane şi în temnițe. 


Odată, pe când îl loveau peste faţă, îl scuipau şi îi zdrobeau dinţii, el îi strigă lui 
Domenţian, torționarul său: “îmi faci o mare cinste, o Domenţiane, căci nu pe mine 
mă ucizi, căci şi faţa Domnului meu a fost lovită, batjocorită şi scuipată, ci iată, tu 
pe mine nevrednicul de chinurile Domnului meu mă învredniceşti!” 


Când Clement a fost adus la Roma înaintea împăratului Dioclețian, împăratul a 
aşezat toate instrumentele de tortură de o parte şi multe daruri bogate de cealaltă, 

între care medalii, haine scumpe şi aur: adică tot ceea ce putea oferi împăratul şi îl 
puse pe Clement să aleagă. 


Mucenicul lui Hristos privi cu dispreţ la toate darurile împăratului şi alese 
instrumentele de tortură, cu care fu chinuit cumplit: îi smulseră carnea până când i 
se văzură oasele goale, în sfârşit un soldat din Ancyira îi tăie capul pe când, ca 
episcop, slujea dumnezeiasca Liturghie. Aceasta a fost în anul 312 de la Hristos. 


Minunile pe care lucrează Sfântul Clement de atunci încoace sunt fără şir. 

(Foto) Odoarele Mănăstirii Mega Spileo 


Pelerinii ce vin să se închine la Mănăstirea Mega Spileo, se bucură de o mulțime 
de sfinte moaşte. Mulțimea moaştelor sunt păstrate, cu mare evlavie, într-o 
sacristie încăpătoare şi frumos împodobită. 


Moaşte: 


= Sfântul mare mucenic Mina, 

= Sfântul sfințit mucenic Haralambie, 

= Sfântul Mucenic Nicolae din Corint, 

= Sfântul apostol întâiul mucenic şi arhidiacon Ştefan, 
— Sfântul mare mucenic Gheorghe, purtătorul de biruinţă, 
= Sfântul mare mucenic Teodor Tiron, 

= Sfântul mare mucenic Procopie, 

= Sfântul mucenic Trifon, 

= Sfântul apostol Timotei, 

= Sfântul ierarh Vlasie, episcopul Sevastiei, 

= Sfântul mare mucenic Artemie, 

= Sfântul mare mucenic şi tămăduitor Pantelimon, 

= Sfântul ierarh Miron, episcopul Cretei, 

= Sfântul sfinţit mucenic lerotei, episcopul Atenei, 

= Sfântul ierarh Grigorie, episcopul Nissei, 

— Sfânta cuvioasă muceniţă Paraschevi din Roma, 

= Sfântul ierarh Cosma, episcopul Maiumei, 

— Sfânta mare muceniță Varvara, 

— Sfântul sfințit mucenic Foca, episcopul de Sinope, 

= Sfântul ierarh Eustatie, arhiepiscopul Antiohiei, 

= Sfântul mucenic Platon, 

= Sfântul mucenic Agatanghel, 

= Sfântul ierarh Chiril, arhiepiscopul Alexandriei, 

= Sfântul ierarh Ioan cel milostiv, patriarhul Alexandriei, 
= Sfântul cuvios Efrem Sirul, 

= Sfântul cuvios Macarie Egipteanul, 

= Sfântul mucenic Teoctist, 

= Sfântul apostol Andrei, cel întâi chemat, ocrotitorul României, 
= S fântul ierarh Vasile mărturisitorul, episcopul Pariei, 
= Sfântul nucenic Leontie, 

= Sfântul mucenic Agatonic, 

= Sfântul sfințit mucenic Policarp, episcopul Smirnei, 

= Sfântul cuvios Pahomie, 

= Sfântul mucenic lachint, 

= Sfântul mucenic Elefterie Persul, 

= Sfântul mare mucenic lacob Persul, 

= Sfântul sfințit mucenic Ignatie Teoforul, episcopul Antiohiei, 
= Sfântul cuvios Gheorghe Hozevitul, 

= Sfântul proroc loan Botezătorul şi Înaintemergătorul Domnului, 
= Sfântul ierarh Donat, episcopul Evrei, 

= Sfântul cuvios Gheorghe de la Maleon, 

= Sfântul mare mucenic Mercurie, 

= Sfântul ierarh Partenie, episcopul Lampsacului, 

= Sfântul Antim din Chios, 

= Sfânta mare muceniță Marina, 

= Sfinții mucenici Rafael, Irina și Nicolae din Insula Lesvos, 
= Sfântul Macarie Notara, episcopul Corintului, 

= Sfântul ierarh Nectarie taumaturgul de la Eghina, 

= Sfântul mare mucenic Teodor Stratilat 

— Sfinţii mucenici doctori fără de arginți Chir şi loan, 

= Sfânta cuvioasă Eufrosina de la Mega Spileo, 

= Sfântul cuvios Simeon de la Mega Spileo, 

= Sfântul cuvios Teodor de la Mega Spileo 

Relicvariul Mănăstirii Mega Spileo (Foto: Oana Nechifor) 

MoasiziBi Sfi înţilor Mina, piscuri, Nicolae cel nou şi o părticică din capul 
Sfântului arhidiacon Ştefan (Foto: Oana Nechifor) 

3 Moaştele Sfinţilor Mina, Haralambie, Nicolae cel nou şi o părticică din capul 
fe Sfântului arhidiacon Ştefan (Foto: Oana Nechifor) 

Mosel Sfi inţilor Giza ae, Te EDIIDE Tiron, Haralambie, Procopie, Ti rifon şi 
Timotei (Foto: Oana Nechifor) 

fas 72 Sfin inţilor Vlasie, Procopie, Teodor Tiron, Gheorghe, Artemie, 
Haralambie, Pantelimon, Trifon şi Serafim (Foto: Oana Nechifor) 

Cinstitele capete ale Sfinţilor Simeon şi Teodor, ctitorii Mănăstirii Mega Spileo 
(Foto: Oana Nechifor) 

Moaştele Sfinţilor Miron, Ierotei al Atenei şi Grigorie al Nyssei (Fi oto: Oana 
Nechifor) 

Viţă de cuvioșşie și stâlpare de luptă 
grea, floare preasfinţită și rod de 
Dumnezeu dăruit, de-a pururi 
înfloritor ai fost dat credincioșilor, 
preasfinţite. Ci, ca cel ce ești cu 
mucenicii împreună luptător și cu 
ierarhii împreună locuitor, 
roagă-te lui Hristos Dumnezeu să 
mântuiască sufletele noastre. 

Chinuitori a învins; zdrobit-a 
şi ale demonilor 
neputincioase îndrăzniri: 
Pentru rugăciunile lui, 
mântuieşte sufletele noastre, 
Hristoase Dumnezeule: 

Bucuraţi-vă, Sfinţilor Clement şi Agatanghel, mucenici al lui Hristos! 

